
Edukado Khan-Akademio - 
ĉu la plej moderna metodo? 


n -'legendulo 


Khan-Akademio - ĉ 
moderna edukado? 


Muzeo Mundolingua - 
pariza muzeo pri lingvoj 


Kroko, la krokodilo - bildstria 
konkurso 



Noam Chomsky 

LINGVO KAJ MENSO 

Kolekto de eseoj pri lingvo- 
sciencaj kontribuoj al studado 
de la menso, formo kaj signifo 
en naturaj lingvoj, naturo de 
la lingvo, lingvoscienco kaj 
filozoflo, biolingvistiko. 

El la angla trad. Edmund Grimley Evans. 
Rotterdam: UEA, 2010. 188p. 21 cm. 
€ 9,90 Triona rabato ekde tri ekzempleroj. 




Chom&ky 

UNĈVO 

•^MENSO 



John Francis 

LA KASTELO DE VITRO 

Kion Stela kaj Ernesto trovos 
malantaŭ la pordo 
al... alia mondo? 

A/1 agia porinfana romano 
de unu el niaj plej gravaj verkistoj. 


Rotterdam: UEA, 2004. 197p. 21 cm. 
Ilustrajoj de Erancisco L. Veuthey 
€ 9,00 Triona rabato ekde tri ekzempleroj. 




...en Esperanto! 



Traduko de lvy Kellerman Reed 
kaj Ralph A. Levvin kun enkonduko 
kaj vortolisto por anglalingvanoj. 
Ilustraĵoj de Ernest H. Shepard. 


Eldonis UEA, 1992. Tole bindita, kromkovrilo. 
€ 12,30. Triona rabato ekdetri ekzempleroj. 


Ivo Lapenna 

ELEKTITAJ PAROLADOJ 
KAJ PRELEGOJ 


i ‘■■<1 UAHhhA 


Paroladoj pri Movado, 
Esperanto kaj kelkaj aspektoj de 
niaj lingvoj kaj kulturo. La nuna 
eldono havas du aldonajn 
paroladojn neaperintajn en la 
eldono de 1966. 

Rotterdam: UEA, 2009 (dua eldono). 166p. 21 cm. 
€ 9,90 Triona rabato ekde tri ekzempleroj. 


ELEKTITAI 

MRŬlADŬJ 

MU 

rHElEC&J 




Legenda klasikaĵo 

VIVO DE ZAMENHOF de Edmond Privat estas klasikaĵo, 
kies vigla lingvaĵo kaj ĵurnalisme viveca rakontado ankaŭ 
hodiaŭ ravas la leganton same freŝe kiel ĉe ĝia unua apero 
en 1920. La nuna eldono estas redaktita de Ulrich Lins, kiu 
provizis la verkon per ampleksaj klarigoj kaj font-indikoj. 

Rotterdam. UEA 2007 (6a eld). 1 71 p. 1 8cm. 

€ 7,50.Triona rabato ekde tri ekzempleroj. 

Malferme 


■ Attila Kaszas 

Antaŭ 111 jaroj aperis la unua revuo 
Esperanto. Oni legas ĝin en 120 landoj. Inter 
la legantoj estas akademianinoj kaj dom- 
mastroj, pensiuloj kaj studentoj, lingvistoj 
kaj fervojistoj, estraranoj kaj bibliotekis- 
toj. Oni uzas la revuon por informi pri la 
movado, pri eventoj, pri libroj, pri lernado, 
pri aliaj kulturoj, pri interesaj personoj, por 
trovi bonajn tekstojn instrucele, por montri 
al la ekstera mondo, ke la Esperanto-movado 
estas viva, vigla, bunta kaj interesa. Ĉiuj 
tiuj faktoj, tradicioj, roloj, atendoj signifas 
grandantaskon, respondeconkaj intelektan 
defion por la redaktoro. Kiam nova redaktoro 
transprenas la laboron pri la revuo, la atendoj 
estas eĉ pli grandaj, oni atendas samtempe, 
ke ĝi konservu la tradiciojn kaj adaptiĝu al la 
nova epoko, lernu el la laŭdoj kaj kritikoj de la 
antaŭuloj, gardu ĉiujn malnovajn rubrikojn, 
kaj enkonduku novajn, havu pli longajn kaj 
malpli longajn artikolojn, kun pli multe kaj 
malpli multe da teksto, grafikaĵoj kaj fotoj, ke 
la revuo estu serioza kaj distra, aprezinda kaj 
ŝatebla. Fine evidentiĝas, ke la dudek kvar 
paĝoj fakte estas dek sep krom la devigaj 
elementoj, ke la bele kompletan intervjuon 
oni devas draste mallongigi, ke ne taŭgas 
ĉiuj ricevitaj fotoj, ke perdiĝis mesaĝoj, ke 
malbonvola viruso formanĝis ĉiujn dosierojn 
de la komputilo, sed tamen la revuo devas 
esti preta, ĉar oni atendas ĝin. 

Mi ŝatus danki al la Estraro de UEA ke 
ĝi konfidis al mi la taskon de la redaktado, 
al la oficistoj kaj volontuloj de la Centra 
Oficejo pro la multflanka helpo, al Fabricio 
Valle, la antaŭa redaktoro, pro la helpema 
asisto ĉe la transdono de la taskoj, la aŭtorojn, 
recenzistojn, intervjuitojn, korektiston, 
enpaĝigistojn, desegniston pro iliaj 
kontribuaĵoj kaj laboroj. La revuo, kiun vi 
havas enmane aŭ surekrane, estas la frukto 
de kunlaboro de pli ol tridek engaĝitaj homoj. 

Esperantio havas du ĉefajn karakterizojn, 
kiuj kompletigas unu la alian, tamen estas 
diversaj, kaj la revuo devas speguli tion 
en ĝusta ekvilibro. Unu estas la movada, 
organizaĵa vizaĝo, kun landaj kaj fakaj 
asocioj, estraroj, komitatoj, kunsidoj, 
kongresoj, taskoj, financoj, limdatoj, eksteraj 


rilatoj kaj aktivulaj trejnadoj. La alia estas la 
lingva komunumo, kun historio, identeco, 
kulturo, literaturo, gramatiko, akuzativo, 
muziko, teatro, instruado, universitataj fakoj, 
lernejaj kursoj, amikaj renkontiĝoj, koncertoj, 
radioelsendoj, Esperantaj familioj, vortaroj, 
libroj, gazetoj, jutubaj kanaloj, retaj kursoj. 

Se ni imagus Esperantion kiel tutmon- 
dan urbon de (ni diru) cent mil loĝantoj, 
kun urbestraro, urba teatro, lernejoj, kul- 
turdomoj, lokaj festoj, monumentoj, flago, 
blazono, partneraj urboj, librovendejoj, lokaj 
popolkantoj kaj legendoj, historioj, famuloj, 
naskejo kaj tombejo - tiam nia revuo devas 
esti ĝia loka gazeto. La tasko tiam estas 
informi pri la gravaj aferoj, kiuj okazas en la 
komunumo, kaj samtempe eduki kaj distri 
la loĝantojn per interesaĵoj. Tamen la loka 
gazeto povas bone funkcii nur tiam, se la 
loĝantoj kaj legantoj sentas ĝin kiel sian 
propran, se ili ne nur legas la gazeton, sed 
ankaŭ kontribuas al kaj komunikas kun ĝi. 

Pro tio mi ŝatus alvoki vin, Kara 
Leganto, se vi jam pacience legis ĝis ĉi tie, 
ke vi partoprenu en la kreado de la plej 
legata Esperanta gazeto. Iĝu la 'Leganto 
de la monato / , sendu viajn respondojn 
al la demandoj, kiujn ni starigis al Boris 
Kolker. Sendu informojn pri ontaj eventoj, 
kaj raportojn pri intaj. Verku recenzojn pri 
Esperantaj libroj, kiujn vi legis, kritikojn pri 
teatraĵoj, filmoj, koncertoj, jutubaj kanaloj, 
kiujn vi spektis, pri muzikaĵoj, kiujn vi 
aŭskultis. Partoprenu la konkurson pri 
bildstrioj, vidu la alvokon sur la paĝo 117. 
Sendu al ni novaĵojn pri Esperantaj geedziĝoj, 
naskiĝoj, pri la sukcese finitaj kursoj. Se 
vi estas ekstereŭropano, partoprenu en 
la konkurso kadre KIK2 de la Esperanto- 
Biblioteko en Simonoseki, kies alvokon vi 
trovas ĉi-apude. Skribu al ni viajn opinion, 
kritikojn, ideojn, proponojn. Verku por ni 
krucvortenigmojn, ŝercojn, priskribu vian 
plej sukcesankuirrecepton. Gis ekfunkcios 
la planita nova reta paĝaro de UEA, kaj 
ene de ĝi la retpaĝo de nia revuo, ni ĉefe 
uzos la fejsbukan paĝon de la revuo por 
interage komuniki kun la legantoj. En la onta 
retpaĝo ni havos pli da spaco kaj ebloj por 


kontribuaĵoj, arhivoj, diskutoj, interŝanĝo de 
opinioj, sed ne hezitu jam nun sendi viajn 
kontribuaĵojn. Mi petas vian pardonon pro 
la ioma malfruo kaŭzita de la neatenditaj 
cirkonstancoj, kaj deziras al vi agrablan 
legadon. 



Attila Kaszas 

Via redaktoro 




kik2 


Ĉiu partoprenanto gajnos. 

Por instigi kaj multigi verkemulojn 
ekster Eŭropo, la Esperanto-Biblioteko 
en Simonoseki lanĉas 2-jaran konkurson 
"KIK2". La monsumo de la premio 
(mon-donaco) estos 1600 eŭroj. Kontraŭ 
1 kontribuaĵo oni gajnas 1 poenton kaj 
oni dividas la sumon de la premio laŭ 
poentoj. Do, estas eblo gajni eron de la 
premio por ĉiuj, eĉ por tiu kiu aperigas 
nur 1 artikolon. Kiel kontribuaĵon oni 
traktas poemon, novelon, tradukaĵon, 
recenzon, kaj raporton. Por partopreni 
nepras registriĝo en la retejo. Ne estas 
aĝlimo por partopreni. 

Registriĝo eblas de la 1-a de majo. 
http://kik2.org/ 

Kolofono 


esperanto 


Of iciala organo de Universala Esperanto-Asocio 
(en of icialaj rilatoj kun UN kaj Unesko) 
Fondita en 1 905 de Paul Berthelot 
(1881-1910). Establita kiel organo de UEA en 
1 908 de Hector Hodler (1 887-1920). 

Misio: 

Kvazaŭ anteno kaptanta la tendencojn, la 
ardon, ia aspirojn de la esperantoj ĉiulande, 
la revuo Esperanto prezentu aktualan, 
interesan, inspiran bildon pri la agado 
kaj strategio de UEA kaj pri la evoluo de 
Esperanto en monda skalo. 

★ 



Redaktoro: Attila Kaszas 
Graf ikisto: Vanda Markovich, 
Jozsef Balogh 

Korektisto: La Majstro de korektistoj, 
la 80-jara Rob Moerbeek 

Adresode la Redakdo: 
p/a Kaszas Attila 
2094 Nagykovacsi 
Pok u. 28 - Hungario 
redakcio@revuoesperanto.org 


Aperas: en ĉiu monato krom aŭgusto. 


Limdato por kontribuaĵoj: la 7-a de la antaŭa monato. 
Legata en 120 landoj. 

Voĉlegata por vidhandikapitoj. 
Abonprezo: varias laŭlande (EUR 41); 
informiĝu ĉe via landa asocio aŭ ĉe la C0. 
Unuopa ekzemplero kostas EUR 4,00. 

Generala Direktoro: Veronika Poor. 


Anonctarifo (EUR): 

1 p. 1 000, 1 /2 p. 550, 1 /4 p. 300, 1 /8 p. 1 65, 1 /1 6 p. 90. 
Movadarabato 50%. 

Anoncoj sur ekstera kovrilo kostas duoble. 
Rabato portuja ripeto 20%. 


Pagmanieroj: 

Banko: ING, Postbus 1 800, NL-1 000 BV 
Amsterdam 

Bankokonto: IBAN: NL72 INGB 0000 3789 64, 
BIC/SVVIFT: INGBNL2A 
(Universala Esperanto-Asocio en 
Rotterdam, Nederlando) 

PayPal: financoj@co.uea.org 




Adreso de la Centra Oficejo de UE 
Nieuvve Binnenvveg 1 76, NL-301 5 BJ 
Rotterdam, Nederlando. 

Tel: +31-10-436-1044 | Fakso: +31-10-436-1751 
uea@co.uea.org | www.uea.org 


Ĉi-numere 

En la maja numero vi trovos intervjuon kun la roklegendo Kim J: henriksen. 
Vi povos legi pri la videa edukado de la Khan-Akademio, kaj pri la pariza muzeo 
Mundolingua. Kiel surprizo prezentiĝos al vi Kroko, la krokodilo, kaj vi estos alvokita por 

kontribui kaj partopreni konkurson. 
Attila Kaszas | https://www.facebook.com/revuo.esperanto 


Enhavo 

Malferme - la revuo 
en la 21-a jarcento 
Attila Kaszas 

La nova redaktoro dividas siajn pensojn pri 
la roloj de la revuo en la movado kaj la lingva 
komunumo, kaj pri la defioj de la 21-a jarcento. 
La leganto estas alvokata al kunlaboro kaj 
interaktiva komunikado por la perfektigo de 
la revuo. 


J t-ĵl ^ w 

Khan-Akademio 


Ottmar Jareb 

KHAN 

La plej granda privata iniciato en la kampo de 

edukado en la pasinta jardeko, en kiu pli ol 20 


milionoj da lemantoj lemas per instmfilmetoj, 
parte sen instruistoj. 

Legendulo de la 
Esperanta roko 
Kim J: henriksen 

La verkanto de 'Sola' kantisto de Amplifiki 
kaj de Esperanto Desperado, la „profesia" 
etosofaranto de renkontiĝoj, la denaska 
esperantling vano Kimo dividas kun la legantoj 
la detalojn de sia Esperanta kaj muzikista vivo. 


Duolingo en IEI 

Jolanta van Holstein 
Leganto de la monato 
Boris Kolker 

Riĉa scienca programo en Nitro I 
Amri Wandel 1 

45-a IIK en Nitro-Zobor 1 103 

Mateo -Akademio I ^q 4 
Mattheiv Orloivski I A 


Kalejdoskopo 1 106 


UN: Lingva simpozio en Novjorko 
Hum-phrey Tonkin 
Freŝaj novaĵoj el Unesko 

AMO-Seminarioj 

Stefan MacGill 
Renato Corsetti 

E1 la Esperanta gazetaro 1 112 


Recenzoj |113 
Muzeo Mundolingua | 114 

DidierLoison l A 


Madrida libroprezento 1 115 


Trilanda kongreso 

lyan S. Taylor - Sandor Horvath 
Oficiala informilo 

Recepto de Bigos L 
Kroko, la krokodilo 1 1 

Forpasoj |118 

Lasteaperis 1 119 


Prezidanto: D-ro Mark Fettes, 2658 E 
21 st Av, Vancouver BC, Kanado. 

V5M 2W1; +1-778-928-4489 
mtfettes@sfu.ca 

Vicprezidanto: S-ro Stefan MacGill, 
Pannonia u. 30.1.6, HU-1 1 36 Budapest, 
Hungario. 

+36(1)349 5207 
stefan.macgill@gmail.com 

ĉenerala Sekretario: 

S-ro Martin Schaffer. 

+52 596 924 5144+49 30 69 20 48 461 
esperantst@gmail.com 

Membro: S-ino Barbara Pietrzak, Ul. 
MiQdzynarodowa 38/40a m 21 7, PL-03- 
922 Warszawa, Pottando. 

+48 22 252 79 21 [h], +48 6000 51 425 
bpietrzak@onet.eu 


Membro: S-ro Jose Antonio Vergara, 
Casilla 508, Puerto Montt, Ĉilio. 

+56 65 2256660 [h] 

+56 65 2326031 [of] 

+56 979996705 

jose.antonio.vergara.olavarria@gmait.com 

Membro: S-ro Lee Jungkee: 401 dong 
301 ho Dongpyun-ro 135, Dongan-ku, 
431-907, Anyang-si, Kyungki-do, Korea. 
Resp. +82 10 3340 5936 
esperanto@satuton.net. 

Observantoj de TEJ0: S-ro Michael 
Boris Mandirota kaj s-ro Cedric Marchal. 

Observanto de ILEI: 

S-ino Mirejo Grosjean 


Pri difinitaj aspektoj de la asocia politiko 
respondecas jenaj subteamoj (la gvidanto 
kursive): Mastruma evoluigo (financo, 
administrado.kongresa politiko): Fettes, 
Schaffer, MacGill, Lee. Monda evoluigo 
(eksteraj rilatoj, informado, esploro kaj 
dokumentado): Vergara, Fettes, Pietrzak. 
Movada evoluigo (tanda kaj regiona 
agado, instruado, aktivula trejnado): 
MacGill, Pietrzak, Lee, Vergara. 

Pti detate ĉe 

http://www.uea.org/asocio/estraro 

Renkontiĝo de 
duolinganoj 
kun spertaj 
esperantistoj en IEI 


Jolanta van Molstein 


Duolingo mondvaste famas kiel 
unu el la plej konataj retejoj por ler- 
ni lingvojn. Facile alirebla, senpaga, 
malaltsojla! Kiam en majo 2015 es- 
tis lanĉita ankaŭ la versio por lerni 
Esperanton, neniu eĉ supozis, ke ĝi 
fariĝos granda sukceso. Intertempe 
ĉe la Esperanto-kurso de Duolingo 
registriĝis pli ol 400000 uzantoj kaj la 
nombro de kursanoj daŭre kreskas. 
Kompreneble tia fenomeno ĝojigas, 
sed ankaŭ scivolemigas. La estraro 
de Internacia Esperanto-Instituto de- 
cidis organizi en sia sidejo en Hago/ 
Nederlando renkontiĝon de lernan- 


toj de Esperanto-per-Duolingo kun 
spertaj lingvoparolantoj. La ideo estis 
konatiĝi kun la lernantoj de Espe- 
ranto-per-Duolingo, proponi eblon 
paroli kun progresintaj esperantistoj, 
kiuj aktivas en diversaj organizaĵoj 
(TEJO, UEA, Nederlanda E-Junularo, 
Esperanto Nederland), rakonti pri la 
movado kaj Esperanto-kulturo. La 
3-an de aprilo 2016 okazis la unua 
renkontiĝo en la sidejo de IEI. Venis 
al Hago tri lernantoj de Esperanto- 
per-Duolingo, junaj nederlandanoj. 
Dum nia renkontiĝo ĉe Internacia Es- 
peranto-Instituto ĉiuj havis okazon 


prezenti sin al aliaj, rakonti pri siaj 
profesio kaj ŝatokupoj, kaj pri la kialoj 
lerni Esperanton. La lingva nivelo de 
la kursanoj, post kelkmonata studa- 
do, montriĝis vere bonega. Kelkaj jam 
sukcesis antaŭe partopreni aranĝon 
organizitan de Esperanto-Nederland 
kaj Nederlanda Esperanto-Junularo. 
Unu kursano fariĝis jam estrarano 
de Nederlanda Esperanto-Junularo. 
Ni finis nian renkontiĝon per amuza 
"Ludo de la nuda vero", kiu paroli- 
gas kaj helpas pli bone ekkoni unu la 
alian. 


Leganto de la monato - Boris Kolker 

Kiam kaj kial vi komencis legi la revuon Esperanto? 

En januaro 1959 en Odeso, en la hejmo de Tigran Peŝtimalĝan (bulgara 
esperantisto transloĝiĝinta en Sovet-Union) mi trarigardis kaj parte 
legis la revuon Esperanto por la jaroj 1956-58. En la jaro 1959 mia franca 
korespond-amiko Ernest Permanne pagis mian UEA-kotizon. Ekde tiam 
mi seninterrompe estas membro de UEA - individua, poste dumviva kaj 
honora, kompreneble kun ricevado kaj legado de la revuo Esperanto. 

Kiuj estas viaj plej ŝatataj partoj de la revuo? 

Mi pleje ŝatas materialojn, kiuj (preskaŭ) ne malaktualiĝas - problemajn 
kaj priskribajn, ankaŭ librorecenzojn. 

Cu vi uzas la revuon por instruado aŭ informado? Sejes, kiel? 

Mi enmetis kelkajn elstarajn tekstojn el la revuo Esperanto en mian libron 
Vojaĝo en Esperanto-lando. Perfektiga kurso de Esperanto kaj Gvidlibro pri 
la Esperanta kulturo. Tiu libro estas vaste uzata en la tuta mondo por 
instruado kaj informado. 

Ĉu vi kontribuus al la revuo? Per kio? 

Iam mi kontribuis al la revuo sufiĉe multe per recenzoj kaj kelkfoje per intervjuoj kaj raportoj pri Universalaj 
Kongresoj kaj aliaj aranĝoj. Ankaŭ en la lastaj jaroj mi publikigas recenzojn, tion mi emas daŭrigi. 

Kio mankas al vi en la revuo , kion vi aldonus ? 

Mi ŝatus, ke en ĉiu numero aperu artikolo priskribanta la historion kaj staton de Esperanto en iu lando, kun 
interesaj detaloj kaj fotoj. 

101-a Universala 
Korgreso de 
Esperanto 

23-30 julio 2016, 
NlTRO, SLOVAKIO 

JUSTECO 


■ AmriWandel | IKU-sekretario 

Riĉa scienca programo en Nitro 


En la UK en Nitro okazos nekutime 
diversa scienca programo. Aldone al 
naŭ prelegoj de la Internacia Kongresa 
Universitato (IKU) okazos, jam la duan 
fojon, la nova programero Scienca Kafejo 
(kiel pasintjare en Lillo), kiu havos kvin 
prelegojn en du-hora sesio. Aldoniĝos nova 
programero - la Scienca Forumo, publika 
kunsido pri sciencaj aferoj, komuna al IKU, 
Akademio Internacia de la Sciencoj (AIS) 
kaj ISAE. Okazos ankaŭ publika prelego 
pri la nova malkovro de gravitaj ondoj. 

E1 18 proponoj por la IKU-sesio en 
Nitro, nur naŭ estis rekomenditaj de la 
ses membroj de la IKU-juĝkomisiono 
(Sabine Fiedler, Hans-Michael Maitzen, 
Humphrey Tonkin, Jose Antonio Vergara, 
Amri Wandel kaj Jingen Wen), post pli ol 
unu monato de kontrolado kaj voĉdonado. 
En la kompleksa juĝprocedo, la komisiono 
konsideras ne nur la profesian nivelon de 
ĉiu propono aparte, sed ankaŭ la variecon 


kaj taŭgecon de la tuta IKU-sesio, por certigi 
ke la prezento de temoj estu sufiĉe varia, 
ke ne estu ripetado, ke estu prelegoj pri la 
kongresa temo ktp. Kvin pliajn proponojn 
la komisiono rekomendis por pli mallongaj 
prelegoj kadre de la Scienca Kafejo. Fine 
de aprilo la Estraro de UEA akceptis la 
rekomendon de la IKU-komisiono. La temoj 
kaj prelegantoj de la elektitaj prelegoj aperas 
en la ĉi-suba tabelo. Iliaj resumoj videblas 
en la IKU-retpaĝo http://uea.org/teko/IKU. 

La temoj de la prelegoj inkludas 
lingvajn rajtojn, edukadon, astronomion, 
kemion, historion, etnologion, medicinon, 
astrobiologion, filozofion, matematikon 
kaj Esperantologion. Tri el la IKU-prelegoj 
(Alcalde kaj Wickstrom pri lingva justeco 
kaj Wandel pri astrobiologio) estas 
samtempe AlS-kursoj kiuj konsistas el po 
2-3 prelegoj. Kiel kutime la partoprenantoj 
en la AlS-kursoj povos ekzameniĝi kaj 
ricevi AlS-atestojn. Unuafoje la atestoj 


estos disdonataj publike, dum la nova 
programero Scienca Forumo, kie okazos 
ankaŭ la disdonado de Premio Pirlot por 
la plej bonaj sciencaj verkoj aperintaj en 
2010-2015. Proponojn (pri libroj, artikoloj, 
prelegoj kaj retkursoj), eblas sendi ĝis 
15.7 al informo@ais-sanmarino.org. Kiel 
ĉiujare, ankaŭ aperos la IKU-libro kun la 
tekstoj de la prelegoj. Gi estos aĉetebla en 
la Libroservo kaj en la IKU-budo dum la 
Movada Foiro. 

Krom la regula scienca programo 
okazos en Nitro speciala publika prelego 
de Amri Wandel, ankaŭ por la ĝenerala, ne 
e-ista publiko, pri la malkovro de gravitaj 
ondoj. Tiu rezulto de la teorio de Generala 
Relativeco, antaŭvidita de Einstein en 1916, 
estis vane serĉita dum la lastaj 50 jaroj. 
Gia unuafoja observado ĉi-jare (vidu en 
la februara n-ro de Esperanto, p. 41), estas 
konsiderata kiel unu el la plej gravaj sciencaj 
malkovroj en la 21-a jarcento. 


INTERNACIA KONGRESA UNIVERSITATO 


Preleganto 

Temo 

Titolo 

Alcalde, Javier 

Lingvo 

Lingva justeco en la fakliteraturo 

Fettes, Mark 

Edukado 

Edukado al repaciĝo: Kanadaj lernejoj 
alfronte al la indiĝena realo 

Maitzen, 

Hans Michael 

Astronomio 

Cu Zamenhof kaj Esperanto endanĝerigas la Teron? 
Asteroidoj kaj nia planedo 

Raola, Orlando 

Kemio 

Novaj teknikaj evoluoj por bildigi procesojn je atoma kaj subatoma 
skalo 

So, Gilsu 

Historio 

La Diabloj en Silka Vojo - 
Cu rabistoj aŭ savintoj 

Striganova, Anna 

i no i 

Etnologio 

Samaj motivoj en popolaj fabeloj de diversaj landoj 

Titolo 


Preleganto Temo 


Vergara, Jose Antonio 

Medicino 

Socia justeco kaj publika sano fronte al kontraŭa sinteno al vakcinoj 

Wandel, Amri 

Astrobiologio 

Astrobiologio kaj vivo en nia kaj aliaj sunsistemoj 

Wickstrom, Bengt-Arne Lingvo 

Lingva justeco: optimumaj minoritataj rajtoj kaj ilia realigo 

SCIENCA KAFEJO 

Astori, Davide 

Lingvo 

Pri lingva ekologio 

Colling, Ivan 

Filozofio 

Lingvaj perfekteco kaj logikeco en la filozofio de Wittgenstein 

Lo Jacomo, Frangois 

Matematiko 

La Internaciaj Olimpiadoj pri Matematiko 

Sevĉenko, Dima 

Esperantologio 

Esperanto en la socireta epoko, kiel rimedo de la lingva justeco 

Tuider, Bernhard 

Planlingvo 

La Kolekto por Planlingvoj kaj la Esperanto-muzeo de la Aŭstria 
Nacia Biblioteko 


45-a Internacia Infana-junula 
Kongreseto 23-a - 30-a de 
julio 2016 en la kongresa urbo 
Nitro-Zobor 

La IIK atendas partoprenantojn de 
ĉiu aĝo kaj lingva nivelo. La gepatroj de 
junaj infanoj povos dormi kun siaj gefiloj 
en la IIK-ejo kaj dumtage ĉeesti la UK-on. 
Junuloj povos ĉeesti kielhelpantoj kaj gvidi 
programerojn. Lernejaj grupoj povos veni 
kun sia instruisto. 

La IIK-ejo distancas 4 kilometrojn de 
la UK-ejo, en la gastejo de la Agrikultura 


Universitato, en la urboparto Zobor de 
Nitro. Gi havas proprajn sportejojn kaj 
ankaŭ bestojn, pri kiuj la infanoj rajtas 
zorgi. Ĉiuj dormos en ĉambro kun 2-3 litoj 
kaj manĝos en granda manĝejo. 

Kelkaj elementoj de la programo: 

KULTURA-EDUKA 

Esperanto-lecionoj, lingvaj ludoj, Cseh- 
kurso, Mazi-kurso, krucvortenigmo 
(klasĉambroj); Slovakaj popoldancoj, 
prezentado kaj instruado (regiona 
dancgrupeto); vizito, karesado kaj manĝigo 
de lokaj bestoj (hamstroj, kunikloj, 
kolomboj, gekokoj, azeno, ŝafoj); 


AMUZA-LUDA 

Interkonaj ludoj: prezentoj, nom-memorado, 
seĝodanco, REF-ludoj; ludado de plej junaj 
infanoj (interna korto kun balanciloj, 
vartistino serĉata!); manlaboroj kaj 
desegnado pri la temo «Bestoj», dekoraciaj 
gluaĵoj; 

MOVA-SPORTA 

Banado en lago aŭ urba naĝejo (Nitro) 
aŭ akvoparko (Senec); piedpilko kaj 
aliaj eksteraj ludoj (ekstera ludtereno, 
sportinstruisto serĉata!); rajdado sur 
ĉevaloj ; 

VESPERA-SPEKTAKLA 
Piĵamorakontoj pri bestoj, laŭtlegado de 
libro; fajrovespero, bivakfajro kun rostado 
por vespermanĝo; diskoteko kaj internacia 
vespero (salono kun scenejo); 

PROGRAMO KUN UK KAJ GEPATROJ 

Vizito de la infanoj al la UK, laŭeble 
kun prezento de eta spektaklo; vizito de 
familianoj kaj aliaj interesatoj al la IIK-ejo 
kadre de "gepatra posttagmezo". 

Kontaktu rekte la organizantojn ĉe: 
infana.kongreseto@gmail.com 

La retejo de IIK 2016 troveblas ĉe: 
http://bertosch.free.fr/iik2016 




La manlaboroj estis popularaj ankaŭ dum la 44-a IIK en Villeneuve-dAscg 

Edukado 


Salman Khan - Nicholas Negroponte - Sugata Mitra 


Ĉu novaj ebloj en la 
edukado? 

Ottmar Jareb | Tri personoj - tri ideoj 


Ĉu ekzistas pluaj ebloj en la edukado aŭ 
ni jam scias ĉion pri la lemado? Ĉu ni povas 
utiligi la teknikon por helpi la lernantojn? Pri 
tiu ĉi temo ni montros en tri numeroj tri 
homojn kun tri ideoj. Salman Khan donis 
trejnajn kromlecionojn al sia kuzino en la jaro 
2004. Nun pere de la helpo de kelkaj kolegoj 
li apogas la lernadon de pli ol 20 000 000 da 
lernantoj interrete kaj tute senkoste. Nicholas 
Negroponte organizis la perkomputilan kaj 
seninstruistan lemadon de pli ol 1 000 000 da 
ege malriĉaj lernantoj. Sugata Mitra esploras 
la eblecojn de la memorganizanta edukado, 
ĉu infanoj kapablas lerni novajn lingvojn, 
sciencon kiel genetiko ktp. sen helpo de 
plenkreskuloj, uzante nur komputilojn? 
En la sekvantaj tri artikoloj ni prezentos pli 
detale tiujn ĉi tri personojn kaj ilian agadon. 

Ĉu unusola persono daŭre kapablas instrui 
dekmilojn da studentoj? 

La simpla respondo estas: JES! Pere de 


la novaj tehnikaj rimedoj tio eblas. Salman 
Khan - matematikisto, elektroinĝeniero, 
laboranta kiel borsa analizisto en Bostono 
(Usono) - pruvis tion jam antaŭ dek 
jaroj. Li donis trejnajn kromlecionojn 
pri matematiko al sia kuzino vivanta 
je pli ol dumilkilometra distanco. Post 
kelkaj monatoj la trejnado montriĝis 
tiel sukcesa, ke aliaj kuzinoj aliĝis. Ne 
haltigeble disvastiĝis la informo ankaŭ 
al foraj familianoj: ĉe Sal (karesnomo de 
Salman Khan) akireblas efika trejnado 
senpaga. Sed instrui pli ol 15 lernantojn 
post la ĉiutaga laboro estas jam tre lacige. 
Post du jaroj, en 2006 iu amiko proponis fari 
videofilmojn kaj disvastigi ilin pere de la 
Jutuba kanalo. Sal kontraŭis: „Jutubo estas 
por katoj pianludantaj. Ne por seriozaj aĵoj 
kiel matematiko. ,/ Sed li pripensis la aferon, 
kaj faris kelkajn videofilmojn. Proponis al 
la kuzinoj spekti la filmojn solaj, kaj poste 


priparoli la enhavon. Post kelkaj semajnoj 
li demandis la opinion de la lernantoj pri 
la filmoj. „Ni preferas vin en Jutubo al 
persone." Sal surpriziĝis, sed ekkomprenis, 
ke lerni estas pli bone, se oni estas solaj, 
kiam neniu spektas, neniu urĝigas. Li 
daŭrigis la produktadon de la filmoj. Dum 
tri jaroj li faris pli ol 2000 libere akireblajn 
filmojn pri matematiko. Li rimarkis, ke ne 
nur familianoj spektas la filmojn. Alvenis 
leteroj enhavantaj simple „Dankon" sed 
ankaŭ pli detalaj: „La unuan fojon mi 
ridetis dum derivado" kaj ankaŭ la letero 
de iu patrino, kiu havas filon aŭtisman. 
La filo havis problemojn pri matematiko, 
la parencoj provis ĉion eblan, aĉetis ĉion 
akireblan, sed helpis nenio, kiam ili ekvidis 
la filmojn de Sal pri la decimaloj. La filo 
komprenis. Ili daŭrigis per la filmo pri la 
frakciaj numeraloj timigaj por la filo. Ankaŭ 
tiujn li ellernis sukcese. „Estis nekredeble. 


Mateo-Akademio 

La filmetoj de Khan-Akademio inspiris junan kanadan esperantiston, Matthevv Orlovvski (30), unue Esperante 
subtitoligi kelkajn lecionojn, poste mem krei originalajn filmetojn en Esperanto. Li mem rakontas pri sia projekto: 

"Danke al mia avida scivolemo pri la sciencoj, mi ĉiutage dediĉas tempon al lernado. Mi trovis en Khan-Akademio 
bonegan fonton de edukaj filmetoj, kiuj simple kaj klare eksplikas sian temon en mia denaska angla lingvo. Tamen 
estas bedaŭrinda fakto, ke eĉ nun ekzistas malmultaj bonaj rimedoj por malkovri la misterojn de la naturo en 
Esperanto. Mi pensis, kial ne ŝanĝi tion, almenaŭ iomete? 

Mi komencis traduki filmetojn en Khan-Akademio pri medicino en Esperanton, en formo de subtekstoj, tamen 
mi baldaŭ ekkomprenis, ke nuraj subtekstoj ne vere estas oportuna maniero malfermi tiujn lecionojn al pli lingve 
diversa spektantaro. Iuj diris, ke estas malfacile spekti la filmeton kaj sekvi la desegnojn, kaj samtempe rapide legi 
la tradukon sube. Pri tio mi konsentas. Tial mi komencis krei proprajn filmetojn pri la homa koro en simila stilo, 
sed rekte en Esperanto. Mi trovis en tio tre oportunan manieron kunligi miajn grandajn interesojn, nome sciencon 
kaj lingvojn! 

Mi alŝutas tiujn filmetojn en novan kanalon en Jutubo nomita MateoEksplikas. Tiun nomon mi elektis ĉar mi 
certe ne estas faka aŭtoritato, nur homo kiu ŝatas lerni pri la ĉirkaŭa mondo, kaj volas kunhavigi tion kun aliaj. 

La filmetoj ankoraŭ estas malmultaj, sed mi deziras iom post iom pligrandigi tion. Mi nun prilaboras la sekvan 
filmeton pri la koro, kaj eble aldonos al tio aliajn temojn krom medicino, ekz. astronomion. Se mia laboro inspiros 
en iuj spektantoj senton de miro pri la rimedoj de la naturo, kaj se ili helpos pligrandigi la Esperantan bibliotekon 
de scienco, mi taksos mian celon atingita." 

Nia familio ĉiuvespere preĝas por via 
familio/' Tio tuŝis Sal korprofunde: „Por 
mi kiel borsa analizisto estis strange fari 
ion socie utilan/' Khan volis daŭrigi tiun ĉi 
laboron ĉefpostene. En la jaro 2009 li decidis 
fari senpagan tutmondan edukadon, kaj 
ĉesigis sian pagatan laboron. Li volis 
serĉi apogantojn, sed dum 9 monatoj ne 
sukcesis. Li estis jam ĉe la limo al rezigno 
kiam ĉio abrupte ŝanĝiĝis. Jam dekmiloj 
da lernantoj uzis liajn filmojn, inter ili 
konataj kaj influhavaj personoj kaj iliaj 
infanoj. Dum kelkaj tagoj li ricevis pli ol 
100 000 usonajn dolarojn kiel apogon por 
sia laboro. Lin invitis ankaŭ Bill Gates kaj 
la firmao Google. Kiam ili ekkomprenis, ke 
Khan volas fari vere senpagan tutmondan 
lernejon, kaj li ankaŭ kapablas fari tion, ili 
komencis apogi lin. Li ricevis milionojn 
da dolaroj por dungi programistojn kaj 
inĝenierojn. Post du jaroj Khan-Akademio 
jam helpis lerni pli ol 1 000 000-on da 
lernantoj tutmonde. Li estis plena de novaj 
ideoj, kaj komencis instruadon ne nur 
virtuale en la interreto, sed ankaŭ reale 
en iu lernejo de Los Altos. Tie Sal kun 
la instruistoj tute ŝanĝis la instruadon: 
La tradicia metodo estas, ke la lernantoj 
plejparte pasive aŭskultas la novan lern- 
materialon de la instruisto, kaj post tio ili 
faras la taskojn kaj ekzercojn solaj, sen ia 
helpo. Laŭ la nova, inversa metodo la hejma 
laboro estas studi la videofilmojn, kaj fari la 
taskojn kaj ekzercojn lerneje, kie ili povas 
priparoli la problemojn kun la instruisto. 
Tiamaniere la instruisto estas liberigita 
de la kutima, ofte ripetata prezentado, 
kaj havas la tutan tempon por okupiĝi 
pri la unuopaj studentoj. Perkomputilaj 
programoj kaj datumbazoj helpas lin aŭ ŝin 


sekvi la lernadon de ĉiuj lernantoj. Li aŭ ŝi 
ĉiam scias kiu lernanto kion jam lernis, kion 
ĵus eklernis, kaj vidas, se iu bezonas helpon. 
Tiel la efikeco de la instruado konsiderinde 
plialtiĝis. Sed Sal ankoraŭ ne estis kontenta. 
Li volis la senkostan edukadon vere por 
ĉiuj kaj ĉie. 

Kiel organizi edukadon senkostan por la tuta 
mondo? 

Ili serĉis instruistojn kaj volontulojn por 
disvastigi la novan metodon. Ili komencis 
la tradukadon al diversaj lingvoj. Khan- 
Akademio ricevis multajn helpantojn por 
tiu ĉi giganta laboro. La granda parto de la 
ĝis nun produktitaj pli ol 9000 videofilmoj 
jam estas tradukite al pli ol 60 lingvoj, la 
tuta hejmpaĝo funkcias jam en 23 lingvoj. 
La lecionojn oni uzis ĝis nun entute ĉirkaŭ 
580-milionfoje. La ekzercoj de la lecionoj 
estas uzataj ĉiutage pli ol 4-milionfoje. 
Khan-Akademio havas nuntempe pli ol 
unu milionon da registritaj instruistoj, 
kiuj uzas la videofilmojn. 

Kio povas esti la avantaĝo de tiu ĉi metodo? 

Jam estas vaste konata kaj akceptita 
fakto, ke ĉiuj lernantoj estas unikaj. Ci- 
uj preferas aliajn cirkonstancojn por 
la lernado, ĉiuj lernas diversrapide. La 
tradiciaj lernejoj ne kapablas priatenti tion. 
Laŭ la metodo de Khan la lernantoj povas 
mem elekti la lokon kaj la rapidecon de la 
lernado. 

En la tradiciaj lernejoj ankaŭ la 
eminentaj lernantoj havas kelkajnmankojn. 
Malgraŭ tio oni devas pluiri al la sekva 
leciono. Poste tiu manko povas kaŭzi 
problemojn. Oni konstruas domon sur 
neperfekta bazo. Laŭ la metodo de Khan 
ĉiuj lernantoj lernas la tutan lecionon antaŭ 
la pluiro. 

La avantaĝo de la videofilmoj estas ankaŭ 
tio, ke la lernanto povas dum la lernado 
ajnatempe haltigi la filmon, se necesas 
ripeti aŭ parton aŭ la tuton. La ripetebleco 
ĉeestas ankaŭ poste. Dum tia lernado 
la kogna ŝarĝo de la lernantoj estas pli 
malgranda, tiel la rezulto de la lernado 
estas pli granda. 

En la tradicia edukado la plej grandan 
parton de la tempo okupas la prelego. 
Restas nur mallonga tempo por individue 
kontakti la unusolajn lernantojn. Laŭ la 
inversa metodo la tuta tempo disponeblas 
por individua problemsolvo. 

La lernantoj estas pli aktivaj kaj 
entuziasmaj, neniu enuas, ili estas dum 
la tuta tempo motivitaj. Laŭ la spertoj la 


lernantoj sentas pli grandan intereson kaj 
ankaŭ respondecon por la lernado. 

Eble unu el la plej gravaj avantaĝoj 
estas, ke dum tiamaniera lernado ili estas 
pli senanksiaj. 

Ĉu la metodo kaŭzas interfremdiĝon? 

Tute ne. Khan neniam volis anstataŭi 
la lernejon kaj la instruistojn. Tute male. 
Li volas liberigi la instruistojn de la ofta 
kaj eble por ili mem jam enuiga ripeto de 
la lernindaĵoj, kaj doni la eblon okupiĝi 
pli multe pri la lernantoj kiel individuoj, 



Khan komencis instrui sian 
kuzinon en 2003 


helpi ilin persone ĉe la solvo de iliaj unikaj 
problemoj. 

Kaj la rezulto? 

Jen nur unu el la multaj dankesprimoj 
de studento, kiu jam falis du foje en la 
unua klaso de la mezlernejo, kiam li trovis 
Khan-Akademion. Uzante ĝin li ekŝatis 
matematikon, kaj akiris la duan plej bonan 
rezulton en la klaso. Poste li kapablis viziti 
altlernejon kaj iĝis komputilisto. Liaj 
dankvortoj finiĝas jene: „Mi ege dankas 
al ĉiuj ĉe Khan-Akademio. Bonvolu daŭrigi 
vian bonegan agadon, ĉar vi vere ŝanĝas 
vivojn." 

Se vi interesiĝas pri pluaj detaloj, bonvolu viziti la subajn 
paĝojn (en la angla lingvo): 

Salman Khan parolas en TED (2011): 
https://www.youtube.com/watch?v=gM95HH14gLk 
Salman Khan parolas en la Universitato Stanford (2014): 
https:/ /www.y outube.com/watch? v=U761MeKbCjU 
Aŭ legu lian libron pri liaj imagoj pri la lernejo de la 
estonteco (bedaŭrinde ne ekzistantan en Esperanto): 

Khan, Salman: The One World Schoolhouse: 

Education Reimagined, Twelve, New York, 2012 

La israelaj 
esperantistoj 
kongresis en Jafo 

La 17-a Israela Kongreso de E-o okazis 
en la historia urbo Jafo. La artan parton 
gvidis Ankie kaj Nanne de la konata ne- 
derlanda grupo Kajto. Muzikis ankaŭ la 
sperta paro Enrika kaj Doron, kaj okazis 
monda premiero de naŭ Israelaj kantoj 
tradukitaj de Amir Naor kaj kantataj de 
Ŝoŝia Beeri-Dotan, nun eldonataj kiel 
KD. Okazis du duontagaj ekskursoj al la 
turismaj perloj de Jafo. Unuafoje la Israela 
Kongreso okazis en la regiono de Tel- 
Avivo, kie loĝas plimulto de la esperantis- 
toj en Israelo, tiel ĝi havis pli ol 50 par- 
toprenantojn, kun sep eksterlandanoj 
el ses landoj. La eksterlandanoj havis 
escepte riĉan programon kaj aventurojn: 
viziton de la moskeoj sur la Templa Monto 
en Jerusalemo, flosadon en la Morta Maro, 
subakvumon en la Ruĝa Maro, ĵipo- 
ekskurson en la ruĝaj dunoj en Uedo Ram 
en Jordanio, tranokton beduenstilan en la 
dezerto kaj viziton de la nabatea mistera 
ĉefurbo Petra kaj ĝia mondfama palaco 
gravurita en ruĝa sabloroko, ekskurson 
al Haifa, Akko, Nazareto kaj Tiberiada 
Lago, kaj la postkongreson en Jerusalemo, 
la Morta Maro, Eilat kaj Petra (Jordanio). 

Pliaj informoj videblas ĉe: 
esperanto.org.il/ik.html 

Amir Fekri 

La irana E - 
movado 100-jariĝis 

La Tria Irana Esperanto- kongreso 
okazis la 13-an de majo en Teherano, 
ĉefurbo de Irano. La kongreso samtempis 
kun la 100-jariĝo de la irana E-movado. 
Ĉi-jare la kongreso ankaŭ havis islaman 
teologon kiel gaston, d-ron Mejdani, kiu 


prelegis pri la historio de Esperanto. 

Oni povis viziti libroservon, kaj 
partopreni en paroliga kurso, 20-demanda 
konkurso kaj aŭdindaj prelegoj. 

S-ro Kousari bonvenigante la 
100-jariĝon de la irana E- movado parolis 
pri "Iranaj pioniroj dum 100 jaroj". "La 
angla kaj Esperanto, ne malamikoj" estis 
titolo de la prelego de d-ro Sufi. 

Alia programero estis la prezentado 
de Tradukejo, virtuala laborbutiko de 
la tradukado el Esperanto al la persa. 
Oni inaŭguris du tradukitajn librojn el 
Esperanto al la persa, kies titoloj estas 
Renkontoj kun diferenculoj kaj Lafiŝisto kaj 
lia edzino. 

"Ĉu la persa lingvo havis influon 
al la urbnomoj?" estis interesa prelego 
de d-ro Sajadpur. "Bezonataj: tuttempaj 
esperantistoj" kaj "Irana ĝardeno kaj 
floro" estis la titoloj de aliaj prelegoj, kiujn 
laŭvice faris inĝeniero Mamduhi kaj s-ro 
Zandi. 

S-ro Modaber prelegis pri "Esperanto- 
fako en Ampleksa Sciencaplika Uni- 
versitato". Li anoncis, ke tiu universita- 
to agnoskis Esperanton, kaj lanĉis tra- 
dukajn modulojn de Esperanto. Tiuj 
moduloj laŭ kondiĉoj havas eblecon far- 
iĝi fakaj studoj. 


30 jaroj da Intemacia 
Esperanto-Kalendaro 

Esperantio ekzistas tie, kie espe- 
rantistoj kunvenas, kaj la kalendaroj de 
Esperanto-eventoj pruvas al ĉiuj, ke ĉiutage 
estas renkontiĝoj de esperantlingvanoj ie 
en la mondo. La Internacia Kalendaro de 
la budapeŝta Esperanto-Centro Eventoj 
en 1986 komencis kolekti kaj disvastigi 
la informojn pri la Esperantaj eventoj. 
Inter 1992 kaj 2002 la informoj de la 
Internacia Kalendaro aperis ankaŭ en 
la dusemajna gazeto Eventoj. Nuntempe 
oni povas konsulti la kalendaron en la 
reto ĉe http://www.eventoj.hu/kalendaro. 
htm r kie oni mem povas registri siajn 
eventojn, kaj ricevi la informojn per la 
senkosta dissendolisto ret-info. 



Lastatempe aperis alia interesa projekto 
pri la registrado de Esperantaj eventoj 
de la juna esperantista paro Baptiste 
Darthenay (Batisteo) kaj Eszter Besenyei 
(Stela). Esperant.io (j http://esperant.io/ ) es- 
tas ankoraŭ nur en sia „Beta-versio", sed 
jam tre interese aperigas Esperantajn 
eventojn sur interaktiva monda mapo. 



106 ^ 


1302(5) Majo 2016 esperanto 




Unuiĝintaj Nacioj 


Lingva simpozio traktis 
la celojn por daŭripova evoluigo 

Humphrey Tonkin 



Lingvo kaj la Celoj por Daŭripova 
Evoluigo (CDE) estis la temo de simpozio 
okazanta ĉe 777 United Nations Plaza, 
Novjorko, la 21-an kaj 22-an de aprilo. 
Pli ol cent universitatanoj, diplomatoj, 
reprezentantoj de neregistaraj organizaĵoj 
(NROj), kaj UN-oficistoj ĉeestis la aranĝon, 
kiu ekzamenis la lingvajn implicojn de la 
Celoj, starigitaj de la Generala Asembleo de 
UN kiel bazo de la laborprogramo de UN 
pri evoluigo dum la periodo 2015-2030. 

Cefparolis Suzanne Romaine, eksa 
profesoro pri la angla lingvo ĉe Oksforda 
Universitato. Michael Ten-Pow, Speciala 
Konsilanto al la Kunordiganto de Mult- 
lingvismo ĉe UN, priskribis sian agadon 
por la antaŭenigo kaj konservado de 
multlingvismo ene de Unuiĝintaj Nacioj 
mem. 

Oni organizis la simpozion por substreki 
la gravecon de lingvo kiel ilo de komunikado 
de la Celoj al ĉiuj popoloj de la mondo, kaj 
kiel elemento en la sukcesa realigo de la 
Celoj mem. Aludante al la kvara Celo, pri 
altkvalita edukado, Timothy Reagan, de la 
Universitato de Majno (Maine), rimarkigis, 
ke, estas interese noti, ke spite al la kerneco 

Humphrey Tonkin prelegas dum la Simpozio 


de lingvaj demandoj en tiu ĉi Celo kaj aliaj, la 
lingvoj ne eksplicite menciiĝas ie ajn inter la 
Celoj mem, nek en esprimo de la celtabuloj 
atingendaj por realigi la celojn. Malgraŭ 
siaj imponaj celpunktoj, aldonis profesoro 
Romaine el Oksforda Universitato, la CDE 
tamen ne agnoskas la centran rolon de la 
lingvo en la tutmonda debato pri malriĉo, 
daŭripovo kaj justeco. 

La simpozio traktis la lingvojn ne nur kiel 
elementojn en la unuopaj Celoj, sed ankaŭ 
kiel ilojn por komuniki la Celojn kaj dialogadi 
kun multlingva mondo. Oni emfazis la 
gravecon de dudirekta komunikado, kiun 
ĉiu homo povu plene partopreni. 

Edukado estas ŝlosila en sukcesigo de 
postkoloniaj evoluigaj iniciatoj por elimini 
ekonomiajn kaj sociajn malegalecojn, 
deklaris Rosemary Salomone, profesoro 
pri juro ĉe St. John's University. Kaj la aliaj 
CDE estas egale gravaj lingve, aldonis 
Humphrey Tonkin, de la Universitato 
de Hartford, prezidanto de la simpozio. 
Kiel oni povas atingi egalecan traktadon 
antaŭ la leĝaro, aŭ enloĝeblajn urbojn, aŭ 
eĉ tutmondan kunordigitan agadon por 
elradikigi malsanon aŭ liveri puran akvon, 
se la homoj ne povas kunparoli kaj kunlabori 
pere de lingvoj kiujn ili ĉiuj komprenas? 

La simpozianoj ĝenerale interkonsentis, 
ke oni devas dediĉi pli da atento al la lingvo 
en formulado kaj plenumado de la Celoj por 
Daŭripova Evoluigo. Dum la specialistoj pri 
evoluigo eble flue parolas la anglan, multaj 
el la homoj, kiujn ili celas servadi, scipovas 
neniujn el la ĉefaj mondaj lingvoj. 

La simpozio, kunvokita de la Studgrupo 
pri Lingvoj kaj Unuiĝintaj Nacioj, neformale 
organizita grupo de universitatanoj 
kaj praktikantoj, okazis sub aŭspicio de 
Universala Esperanto-Asocio, organizaĵo 
en kunlaboraj rilatoj kun la Ekonomia 
kaj Socia Konsilio de UN kaj ties Fako pri 
Publika Informado, kaj de la Centro por 
Aplika Lingvistiko, kune kun la Centro 
pri Esploro kaj Dokumentado pri Mondaj 
Lingvaj Problemoj kaj ties revuo LPLP. 

La Simpozion subvenciis la Esperantic 
Studies Foundation. 


Freŝaj novaĵoj el Unesko 



La afgana prezidanto Ashraf Ghani kaj la 
Generala Direktoro de Unesko Irina Bokova 
lanĉis nacian programon por evoluigi la 
kulturan kaj kreivan industrion en Afganio 
per novestablita Plurpartnera Fonduso. 

Nova raporto eldonita de Unesko, UNEP 
(Mediprogramo de Unuiĝintaj Nacioj), kaj 
UCS (Unio de Koncernataj Sciencistoj) 
pruvas, ke la klimata ŝanĝo endanĝerigas 
la mondan kulturan heredaĵon. 

■ Unesko anoncis la nomojn de la du 
laŭreatoj por la unua fojo de la Unesko- 
Premio por la Edukado de Knabinoj kaj 
Virinoj. La du laŭreatoj estas la Direktorejo de 
Fruaĝa Edukado de la Ministrejo pri Kulturo 
kaj Edukado de la Respubliko Indonezio, 
kaj Fondaĵo de Reto de Virinaj Studentoj el 
Zimbabvo. 

■ Dum la Unua Humaneca Pintkunveno 
en Istanbulo, Turkio, Unesko fokusiĝis 
pri la edukado de infanoj kaj gejunuloj en 
krizaj cirkonstancoj kaj pri la protektado de 
ĵurnalistoj en krizaj situacioj. 

Nova dokumento eldonata de la Tutgloba 
Edukado-Monitorado (GEM) de Unesko 
kaj de la Alta Komisaro pri Rifuĝintoj de 
Unuiĝintaj Nacioj (UNHCR) publikigas 
novajn datumojn, prezentantajn ke nur 50% 
de la rifuĝintaj infanoj estas en elementa 
lernejo kaj nur 25% de la rifuĝintaj a- 
doleskuloj estas en mezlernejo. 

■ Unesko kaj la Forumo por pli Bona 
Mondo gastigis vespermanĝon dum la Film- 
festivalo de Cannes por atentigi pri la bezono 
de kultura diverseco en la filmindustrio. 

Aktivula trejnado 


Fokuso al la lando 
de nia plej juna Landa Asocio 


Stefan MacGill 


La21-a Seminario de Aktivula Maturigo 
(AMO) okazis en Bandung, Indonezio, paralele 
kun la Trilanda Kongreso inter la 24-a kaj 27 -a 
de marto 2016. Post enkonduko kaj klarigo pri 
la koncepto pri FLAM-analizo, gvidis Ilia Dewi 
pri la temo 'Perspektivoj por Indonezio kaj 
Sudorienta Azio'. Kune kun la indonezianoj 
Oki kaj Eko, ŝi donis informojn pri agado en 
tri urboj: 

Gakarto kaj apudaĵoj 

Malfacilas kunveni, multaj loĝas en 
antaŭurboj, kun vojaĝtempo de meze 90 
minutoj unudirekte. Kutime oni kunsidas 
en magazeno, je lZOOh. Tiu klubo 'Esperiga 
Suno 7 ekzistas de ses jaroj kaj havas 
regulajn monatajn kunvenojn. Raportis 
Eko: En strataj manifestacioj malfacilas 
konvinki homojn pri Eo: 'Sufiĉas la angla 7 . 
Eko okazigas kursojn en komunumo 
trilingva (Pakta bahasa). Tiuj lingvo- 
amantoj volonte aŭdas pri Eo. Eble milo 
aŭdis pri Eo en tiu rondo. 

Jog-Jakarto 

Oki raportis: 4-5 studentoj kunvenas 
neregule en universitato en Jog-Jakarto, 
inter ili fluaj parolantoj. Ne estas klubo. 
Vizitas eksterlandaj esperantistoj reage al 
informoj en Fejsbuko. Dum kunvenoj oni 
faras konigajn agojn, ekzemple en kafejo. 
Ni volas kreskigi la grupon. Hispana e-isto 


studas ses monatojn en la universitato, 
sed tio baldaŭ venos al fino. Uzas FB 
(havas grupon) kaj Whatsapp ks. Ekzistas 
'amikoj de la grupo 7 . Diskutoj kiel fari pli 
grandskalajn varbadojn, surstrate aŭ en 
la universitato. Historie (en la 60-aj jaroj) 
funkciis klubo. 

Bandung 

Plejparte aktivas studentoj de la sunda 
universitato, kiuj havas bonajn rilatojn kun 
la muzeo pri Azia-Afrika Kunlaboro, kie ili 
funkciigas la klubon 'Ruĝa Formiko 7 . Oni 
okazigas kurson ĉiujare, pere de la muzeo, 
unuavice por membroj de la societo Amikoj 
de la Muzeo'. Kiu finstudis unujaran 
kurson, devas en la dua jaro jam fariĝi 
gvidanto. Malfacilas havi interparolojn 
kun eksterlandanoj. Esperantistoj dum la 
trilanda kongreso partoprenis en festado 
'Nokto de la Muzeo 7 kun muziko kaj distra 
programo. La muzeo kaj la esperantistoj 
duone/duone kontribuis finance por realigi 
la eventon. Esperantistoj pretigis afiŝojn; 
la muzeo permesis pendigi ilin stratrande. 
Koncerto de Jonny M. sur muzea balkono 
altiris bonan publikon, kaj ene de la muzeo 
kaj en la tujapuda strato. 

Indonezianoj tenas kontaktojn kun la 
mondo pere de grupoj en Fejsbuko, WhatsApp, 
Instagram. 


Dianne Lukes, Aŭstralio 

La agado Espero celas aktivajn esperan- 
tistojn. Gia celo estas penetri bazajn 
ŝtatajn lernejojn, kie instruistoj jam havas 
instrurajton kaj kapablon. La ĉefa ilo estas 
la libro / Esperanto / de la samlanda Penny 
Vos, kiu prezentas la lingvon al instruistoj. 
La celo estas interesigi ilin pri Esperanto kaj 
konvinki ilin ekinstrui ĝin. Kiam ekstera 
esperantisto gvidas kurson, tio kutime 
okazas tra 45 minutoj semajne - nesufiĉaj 
por efika lingvo-instruado. La angla 
versio celas aŭstraliajn instruistojn, nun 
ekzistas pure Esperanta versio, kiel bazo 
por traduko al pliaj lingvoj kaj situacioj. 
En elektronika formo atingeblas la franca 
versio. Estas planoj malfermi la projekton 
tra multaj landoj kaj en landoj kun limigita 
pagipovo disponigi la materialon senpage 
en elektronika formo. 

Forumo 

Bradley MacDonald skizis la agadon 
en Nov-Zelando, kie malfacilas veki 
entuziasmon kaj organizi kongresojn 
enlande. La gvidantoj en tri minutoj resumis 
siajn sesiojn. Gabor Markus entuziasmas 
pri kursfinaj atestiloj kaj citis kazon pri 
la praktika uzo de atestilo, surbaze de 
kiu kursano ricevis subvencion de sia 
universitato. Pluraj emfazis la gravecon 
uzi Skajpon aŭ similon por parolekzercigo 
jam frue kaj kontinue en kursoj. Jungkee 
Lee rakontis pri ĉiusemajnaj interkursanaj 
retbabiloj, inter Hungario (2 ptm), kaj 
Koreio (10 ptm); okazas simile inter Koreio- 
Japanio-Indonezio. Emfazindas en Azio 
la lernfaciliga efiko, ĉefe por lerni aliajn 
eŭropajn lingvojn. Eĉ studinte plurjare 
ekz. la anglan, pere de Esperanto oni pli 
klare ekkomprenas la anglan gramatikon, 
strukturon ks. Eblo uzi Eo-kontaktojn por 
povi lerni alian azian lingvon de denaskula 
instruisto. Aŭstralia ekzemplo: instrui 
la anglan al enmigrintoj per Eo; ekkoni 
lingvolernajn retkursojn. En estontaj 
kongresoj kaj seminarioj oni proponu 
praktikajn sesiojn, kiel uzi nekonatajn 
programojn aŭ pli bone uzi duonkonatajn. 
Kapabluloj certe pretas montri eblojn al 
malpli kapablaj dum kongresoj. 


Partoprenantoj de la 21-a AMO-Seminario en Bandung 

AMO atingas landon centre 
en la mondaj novaĵoj 

Renato Corsetti 


Efektive, temas pri azia seminario - la tria 
en kvin semajnoj, ĉar Urgupo troviĝas firme en 
la azia parto de Turkio. La kialoj por la nuna 
elstarigo de tiu lando en la mondaj komunikiloj 
estas spegulitaj en la sekvaj rekomendoj. 

Rezultoj de la 23-a AMO-seminario 
en Urgupo # Turkio 

de la 1-a ĝis la 5-a de aprilo 2016 

La dudek kvar partoprenantoj el sep lan- 
doj el 3 kontinentoj informiĝis pri la stato 
de la movado en la regiono Meza Oriento 
kaj Norda Afriko (MONA) kaj debatis pri 
la maniero plibonigi ĝin. Fine ili formulis 
la ĉi-sekvajn rekomendojn: 

Rilate al la movado en Turkio 

Ili detale informiĝis pri la agadoj 
nuntempe farataj enkelkaj partoj de Turkio 
(ĉeestaj kaj retaj kursoj, eldona kaj redakta 
agado, informado pere de la reto, ktp.), 
kiuj certe superas tiun de pluraj landoj 
kun formale ekzistantaj landaj asocioj. La 
partoprenintoj rekomendas ke tiuj agadoj 
estu daŭrigataj kaj ke la komisiono MONA 
de UEA subtenu ilin, se necese, finance kaj 
alimaniere. 

Rilate al la movado en arablingvaj 
landoj 

Oni detale diskutis pri la (malbona) 
situacio en la unuopaj arablingvaj landoj. 
Notinte la kelkajn pozitivajn ekevoluetojn 
en kelkaj el tiuj landoj, la partoprenantoj 
decidis ke oni multe pli utiligu la reton por 
informado. Saed Abbasi, iranano parolanta 
la araban, kunlaboros kun la komisiono 
MONA por plibeligi la nun ekzistantan 
arablingvan retpaĝon. 

Rilate al informiloj por arablingvanoj 

Oni multe diskutis pri la maniero fari 
pli bonajn informilojn por arablingvanoj 
kaj pri la ideoj substrekindaj en tiuj 
informiloj. Oni konkludis, ke prefere 
Esperanto prezentiĝu ne kiel io eŭropa sed 
kiel io, kio venas el ekster Eŭropo, prefere 
el Azio, kiel propono por kunlabori inter 
malsamaj civilizoj. Aparta propono pri tio, 
jam redaktita, estos siatempe prezentata 
al la komitato de UEA. 


Rilate al la problemo de rifuĝintoj 

La problemo de rifuĝintoj estas tre 
preme sentata en ĉi tiu mondoparto. La 
partoprenantoj vaste diskutis pri la iniciatoj 
farataj aŭ proponataj de esperantistoj tra 
la mondo. Ili formulis rekomendon al la 
Estraro de UEA, laŭ kiu UEA gvidu la 
agadon kaj interkonsentu kun la Agentejo 
de UN, UNHCR, por kursoj pri Esperanto 
en la tendaroj kiel propedeŭtika lingvo 
por tiuj, kiuj ankoraŭ ne havas difinitan 
cellandon. 

★ 


La partoprenantoj de la turkia seminario 
venis el sep landoj kaj vigle diskutis pri 
la movado 


La unuaj semoj plantitaj 

La kvarpersona komisiono por la 
nova projekto de UEA 'Ni semas' anoncis 
la unuan aljuĝon. Ricevos la sumon de 
€100 la projekto 'Lernmaterialoj por 
mezlernejo por orfoj' en la regiono 
Rutŝuru, en la nordorienta parto de DR 
Kongo. La komisiono, konsistanta el 
kvar konsilianoj, anoncas, ke la sekva 
konkurso havos limdaton de la 30-a de 
junio 2016. Informoj pri la projekto kaj 
elŝutebla petilo ĉe: 

http://aktivulo.net.mastertest.ru/ni-semas 

Poste tiu retejo fariĝos parto de pli 
ampleksa retejo pri la aktivadoj ene de 
UEA. 

Muziko 


Kim 3: henriksen, legen- 
dulo de la Esperanta 


rokmuziko 



■ Attila Kaszas 

Esperanto: Kiam, kaj kiel vi lernis Espe- 
ranton? 

Kimo: Do mi estas denaska Esperanto- 
parolanto. Mia patro estis dano kaj mia 
patrino estis polino, kaj ili renkontiĝis 
dum la IJK en Gdansk en 1959. Kelkajn 
monatojn poste ili geedziĝis, kaj en 
januaro 1960 mia patrino venis al Danio 
kaj en oktobro mi naskiĝis. Unu-kaj- 
duonjarojn poste mia fratino naskiĝis. 
Do ni estis vera Esperanto-familio kiu 
partoprenis infankongresetojn ktp. 

Esperanto: Kiam vi komencis okupiĝi 
pri muziko, kaj kiel? 

Kimo: Fakte jam kiel 4-5-jarulo mi venis 
al tielnomata „muzika ludejo" - do pere 
de pedagogiaj ludoj mi lernis, kune kun 
grupo de infanoj, ludi fluton kaj lernis la 
notojn. Komencis kun simplaj koloritaj 
notoj kaj mi nur scias ke kiam mi havis 
mian unuan lecionon de akordiono 
du tagojn antaŭ mia sepa naskiĝtago, 
mi scipovis legi notojn. Samtempe en 
la „muzika ludejo" ni ne nur lernis la 
notojn kaj kiel ludi, sed ni dancis kaj 
havis muzikajn ludojn. Fakte mi uzas 
kelkajn de tiuj ludoj kiam mi nun kiel 
ritmikpedagogo instruas infanojn. 

Esperanto: Kiel vi renkontiĝis kaj de- 
cidis fondi la bandon Amplifiki? 

Kimo: Estis historia renkontiĝo dum la 
IJK en Leuven, ni nur ne sciis tion tiam, 
kaj ĝi multe inf luis mian vivon. Ekde 1980 
mi estis pli aŭ malpli profesia muzikisto 
kaj turneis en Danio kaj komencis verki 
en la dana lingvo. Mi renkontis Micke 
Englund kaj Bertil Wennergren el Svedio, 
kiuj volis ludi en la stratoj en Eŭropo 
kaj komencis sian stratturneon en la 
IJK, ni tri iom marmeladis (improvize 
ludis kune) kaj dum la internacia vespero 
mi kantis kanton en la dana kaj Micke 
kunludis. Tuj poste Bertilo venis kaj 


ludis kune kun Micke la kanton 7 Kafo 
kaj Te r , mi restis sur la scenejo kaj prenis 
du bastonojn kaj ludis sur seĝo kvazaŭ 
ĝi estus drumo. Tio estas fakte la unua 
prezento de Amplifiki..., sed tiun nomon 
ni unue havis unu-kaj-duonjarojn poste. 
Dum la IS en Niendorf en novjaro inter 
1983 kaj 1984, ni faris nian veran unuan 
koncerton kaj ludis ses kantojn kaj por 
la unua fojo prezentis nian nomon 
Amplifiki. Estis sukceso kaj Dario 
Besseghini invitis nin por la IJF en Italio 
dum la Pasko 1984 kaj ni poste faris 
plursemajnan turneon en norda Italio, 
kie ni ludis ĉefe en Esperantokluboj sed 
ankaŭ en junulkluboj ktp. Ekde tiam ni 
multe koncertis dum junul-aranĝoj kaj 
en 1986 surbendigis la kasedon Tute Ne 
Gravas. En la bando do nun estis ankaŭ 
Martin Wiese kaj la du francinoj Isabelle 
Rome kaj Aline Boulet, kiuj fakte jam 
kunkoncertis kun Micke kaj mi dum la 
IJK en Debrecen 1983. 


Esperanto: Kiel venis la ideo pri la 
grupo Esperanto Desperado? 

Kimo: Do kiam mi ĉesis ludi plu en 
Amplifiki kaj Amir Hadziahmetoviĉ 
venis al Kopenhago en 1992, Helle Eble 
Cleary kaj mi komencis marmeladi 
kun li kaj dum kelkaj aranĝoj prezenti 
kelkajn kantojn. Iom post iom ankaŭ 
mia fratino komencis ludi perkutadon 
kun ni. Ni nomis nin Brokantaĵo, ĉar 
multaj de la kantoj kiujn ni kantis, estis 
malnovaj Amplifiki-kantaĵoj kaj ja estis 
amuza vortludo. En tiu tempo ni ja estis 
pluraj bandoj kun tiaj vortludaj nomoj, 
kiel Amplifiki kaj Persone. Ni fakte 
plej ofte ludis por dana publiko, kiu 
havis grandajn malfacilaĵojn prononci 
nian nomon. Tial mi proponis la nomon 
Esperanto Desperado. La nomo estis 
efika, ĉar oni tuj komprenis pri kio 
temas. Kiam ni devis ludi nian unuan 
koncerton kun la nova nomo, oni tuj 
invitis nin al la dana radio en la plej 
populara kanalo por kanti kelkajn el 

niaj kantoj kaj paroli pri Esperanto. 
En 2000 la bando iĝis vera rokbando 
kun drumisto kaj basisto kaj en 2001 
ni eldonis la albumon ]en Venas kaj en 
2004 eldonis la albumon Hotel Desperado, 
ambaŭ ĉe Vinilkosmo. Specife la unua 
albumo estas iom miksita ĉar sur ĝi 
estas kelkaj kantoj, kiujn mi verkis 
en la tempo de Amplifiki sed neniam 
registris, do fakte iom malnovaj kantoj, 
kaj interalie mi ludis ekz. multe Ska- 
muzikon kaj verkis kelkajn kantojn en 
tiu stilo, interalie Ska-virino. 

Post Esperanto Desperado, aŭ kiel ni 
nomis ĝin Espo Despo, kiu ĉesis en 
2005, ni plu fondis la bandon Hotel 
Desperado, kie ni estis pli aŭ malpli 
la samaj muzikistoj kun aldono de 
David-Emil Wickstrom sur trumpeto. 

Esperanto: Rakontu iom pri KEF, pri 
la artaĵoj, la etoso, kaj diru, kiam ĝi 
estos denove? 

Kimo: La fondinto de KEF estas Per Aar- 
ne Fritzon, kiu kune kun la stokholma 
junulgrupo La Ranetoj aranĝis la unuajn 
tri KEF-ojn. Mi petis la permeson aranĝi 
Kopenhagan KEF-on kaj ni finis fakte 
farante tri KEF-ojn, do en 1993, 1996 kaj 
2009. KEF - Kultura Esperanto-Festivalo 
- estas grava por la Esperanto-kulturo, 


do ie en la Raŭma manifesto estas 
skribite, ke ni devas komenci montri 
al la mondo ke ni kapablas ankaŭ diri 
ion kulture originalan kaj internacie 
valoran, kaj tial KEF prezentas ori- 
ginalan Esperanto-kulturon. 

Ni plurfoje prokrastis KEF 10, kaj volis 
fari ĝin en Esperanto Garden en Svedio, 
sed pro la fuĝintsituacio oni interalie 
plenigis Esperanto Garden, kaj ni ne 
sukcesis trovi alternativon. Tial ni planas 
KEF 10 por 2017, jam ni estas tri naciaj 
teamoj el la skandinaviaj landoj. 

Esperanto: Ĉu vi sukcesas kunfandi 
Esperanton kaj vian kroman batalon 
por pli bona mondo? 

Kimo: Mi vidas tiujn du aferojn kiel unu. 
Ĉefe ĉar mi laboras por havi pli bonan 
mondon kun liberaj homoj kun rajtoj 
diri kaj fari kion oni volas en respekto 
al aliaj homoj - kaj Esperanto estas 
bona rimedo por la komunikada parto... 

Ekzemple kiam mi estis tute juna, mi 
estis en la movado por havi junuldomon 
en Kopenhago, post dudek kvin jaroj de 
ekzisto oni forigis ĝin, kaj post unu jaro 
da manifestacioj ktp. oni havis novan, 
kaj estis tiel bona sento, ke unu el la 
unuaj aferoj, kiujn oni faris tie, estis 


instrui Esperanton, kaj mi de tempo al 
tempo helpis instrui kaj estis ĝuo vidi 
du diversajn partojn de mia vivo unuiĝi. 
Do mi estas aktiva en diversaj organizoj 
kaj interalie mi ja fakte estis prezidanto 
de Dana Esperanto-Asocio dum ok jaroj. 
Mi pensas ke ne estas bone esti pli longe 
ol ok jarojn en la sama posteno. Poste 
mi estis du jarojn prezidanto de la loka 
klubo en Kopenhago. Nuntempe mi estas 
prezidanto de Kopenhago-Mondmuzika 
Festivalo, kiu ĉiam okazas komence de 
septembro, kaj mi esperas ke baldaŭ 
ni ankaŭ povos prezenti artistojn kiuj 
kantas en Esperanto dum la festivalo. 

Esperanto: Ĉu Esperanto ankaŭ rolas 
en via nuna familio? 

Kimo: Jes, mi estas patro al mia nun 
dudekdujara filo, Villads Bugge Bang. 
Kiam li naskiĝis, estis agrable povi 
paroli Esperanton kune kun li kaj mia 
patrino samtempe - tri generacioj, kaj 
du generacioj de denaskuloj. Lia patrino 
komprenas iom Esperanton, tamen ni ne 
estis kune dum multaj jaroj. 

En mia parto de la mondo multaj homoj 
vivas sen kunuloj, kaj multaj eĉ sentas sin 
liberaj tiel.... kaj mi ankaŭ alkutimiĝis al 
tio, eĉ se mi ja ĉiam vivas kun iuj. Do ekz. 
kiam mia filo trovis lokon por vivi kune 
kun amiko kaj translokiĝis, nun irana 
esperantistino luis lian ĉambron. Mia 
koramikino vivas en Italio kun sia filino, 
kaj eĉ la filino nun parolas Esperanton, 
ĉar ni ofte estas kune dum Esperanto- 
renkontiĝoj kaj estas plej praktike. Do mi 
vivas en internacia mondo kie Esperanto 
estas natura parto. 

Esperanto: Kiuj estas viaj plej novaj 
planoj? 

Kimo: Espereble mi koncertos dum 
la UK kun Hotel Desperado, kaj certe 
mi koncertos dum JES 16/17. Ni planas 
novan albumon en la aŭtuno. Kune 
kun Helle Eble Cleary ni komponas 
kantojn por infanoj. Vere mankas 
profesinivelaj ritmaj kantoj, registritaj 
en profesia studio, nia espero estas ke 
ĝi estos preta por KEF 10 en 2017. Fine 
mi multe parolis pri tio, ke mi skribos 
libron pri Amplifiki kaj la historio de 
rokmuziko en Esperanto, kaj la laboro 
komenciĝis kaj espereble ankaŭ ĝi estos 
preta por KEF 10. Multaj homoj ŝatus 
havi la unuan albumon kiel k-diskon, 
estus bone inkluzivigi ĝin en la libron! 

E1 la gazetaro 


E1 la Esperanta gazetaro 



H-cietri Alrvufiika 

H — ■ ' - Ŝk « 


BA en sia februara numero aperigas dudekpaĝan no- 
velon de Grigorij Arosjev pri Dolly, la svedrusa kna- 
bino en Germanio. En la rubriko de originala poezio 
legeblas kutimaj kaj ne kutimaj poemoj de Antonio 
Valen kaj de Gerrit Berveling. 



La marta-aprila numero de nia frata magazino Kon- 
takto okupiĝas pri la ŝanĝo de la ĉinia infana politiko 
kaj legeblas intervjuo kun la usona instruistino Jen- 
nifer Bondelid, kiu organizos la 3-an Kino-Teatro- 
Festivalon dum la Nord-Amerika Somera Kursaro de 
Esperanto (NASK). 

® Babtlanto 

La aprila-junia numero de la revuo de APETo (Agado 
por la Progresigo de Esperanto en Togolando) raportas 
pri la preparoj de la 6-a Afrika Kongreso de Esperanto, 
kiu okazos en Tanzanio en decembro ĉi-jare. Tutpaĝa 
intervjuo kun Fidilalao Henriel prezentas la novan 
madagaskaran retradion Aminda. 


f 1F A m . .Ti l Iv 


En la esperantlingva parto de la marta numero de 
la gazeto, kiun eldonas Japana Esperanto-Instituto, 
dominika esperantisto raportas pri la movado en sia 
lando. Legeblas la tria ĉapitro de la novelo Aŭtuno 
de Akatagaŭa Rjunosuke kaj la kanto Ekfloros floroj, 
komponita por kuraĝigi la suferintojn de la tertremo 
de 2011. 

(T&era foilo 

La reta gazeto raportas pri la freŝaj okazaĵoj en 
Bjalistoko, kie oni decidis malfondi la Zamenhof- 
Centron, kiel sendependan institucion, kaj kunigi 
ĝin kun la Bjalistoka Kulturcentro. La Folio ankaŭ 
informas pri la nova prezidanto de la Akademio de 
Esperanto, Probal Dasgupta. 


£G*ei!pqpoi^] 

EPĈ raportas pri tio, ke fakuloj la unuan fojon proponas 
heredon kaj disvolvadon de nacimalplimultaj lingvoj 
dum maja Forumo de Literatura Verkado de Gepatraj 
Lingvoj de Nacimalplimultoj en Gansu. La gazeto 
informas ankaŭ pri la transloĝigo de dek milionoj da 
malriĉuloj de regionoj, kie mankas bazaj vivkondiĉoj 
aŭ la loka eko-medio estas fragila, al pli evoluintaj 
partoj de la lando, ekzemple ekonomi-disvolvaj zonoj 
kaj industriaj parkoj. 



En la aprila numero de Monato vi povas legi interalie la 
opinion de la redaktoro Paul Gubbins pri la problemoj 
de Eŭropa Unio dum la rifuĝinto-krizo kaj sojle de la 
brita referendumo. Oni raportas pri la balotoj en Irano, 
pri la slovakaj paskaj kutimoj kaj pri gaelaj naciaj 
kostumoj. Legeblas recenzo pri la romano Dio ne havas 
eklezion de Trevor Steele. 


LA ONDO 

de EspCranto 


Ea Ondo publikigas en sia februara-marta numero 
intervjuon kun Chuck Smith, konata pro sia engaĝiĝo 
por la esperanta Vikipedio kaj la furore sukcesa 
Esperanto-kurso ĉe Duolingo. Povilas Jegorovas ra- 
portas pri la Esperantaj aktivaĵoj en Litovio, dum Russ 
VVilliams dividas kun ni siajn travivaĵojn pri la unua 
Junulara Esperanto-Semajno (JES) en Hungario. 

j Monde 
diplomatiqut 

La esperantlingva versio de la franca gazeto rilate 
al la nunaj manifestacioj en Parizo skribas pri la 
liberkomercaj traktatoj, kaj la plilarĝiĝanta koalicio 
kontraŭ ili. Du artikoloj okupiĝas pri Saharo en 
Alĝerio, kaj la eblecoj de terkultivado en la dezerto. 

Sur la paŝoj de 
D-ro Esperanto - 
La posteuloj 

■ Georgi Mihalkov 

La libro de la konata esperantisto 
Kostas Kiriakos estas unika. En tiu 
ĉi libro la aŭtoro sukcesis kolekti 
sennombrajn faktojn kaj informojn 
pri multaj geesperantistoj, kiuj dum 
pli ol jarcento diligente fosis la sulkon 
de la Esperanta movado. Sufiĉas nur 
trarigardi la albumon por kompreni 
kiaj neimageblaj laboro, penoj, klopodoj 
kaj sindediĉo estis dediĉitaj por verki 
la libron. Dum pluraj jaroj Kostas 
Kiriakos esploris la riĉan historion 
de la monda Esperanto-movado. Li 
kolektis biografiojn de esperantistoj, 
iliajn portretojn, li konsultis multajn 
librojn kaj diversajn historiajn fontojn. 
Mi mem ne povas imagi kiom da leteroj 
li skribis, kun kiom da esperantistoj li 
korespondis kaj kontaktis por finpretigi 
tiun ĉi unikan verkon. 

Kostas Kiriakos estas unu el la plej 
modestaj esperantistoj en la mondo. Li 
laboris kaj laboras silente, konstante, sed 
la rezultoj de lia laboro estas eminentaj. 
La libro estos utila kaj ege necesa por la 
estontaj Esperantaj generacioj, ĉar el ĝi ili 
ĉerpos faktojn kaj indikojn pri la historio 
de la Esperanto-movado. La libro estos 
manlibro por ĉiuj, kiuj komencas lerni 
la Internacian Lingvon kaj kiuj decidas 
ligi sian vivon al la nobla ideo de doktoro 
Zamenhof. Por mi persone la plej grava 
fakto estas, ke la aŭtoro sukcesis trovi 
kaj aperigi la fotojn de ĉiuj esperantistoj, 
kies biografioj estas en la libro. Tio estas 
mirinda, ĉar tiamaniere oni povas vidi 
kiel aspektis kaj aspektas la plej elstaraj 
personoj en la Esperanto-movado. 



Eseoj pri 

interlingvistiko kaj 
Esperantologio 

■ Sabine Fiedler 

Hermann M. Olberg (2015): Aufsatze 
zur Interlinguistik und Esperantologie 
(Schriften zur Esperantologie und In- 
terlinguistik Heft 46). Eldonita de R. 
Haupenthal. Edition Iltis, Bad Bellingen, 
140 p. 29,70 € 

La libro enhavas naŭ germanlingvajn 
artikolojn pri interlingvistiko/ 
esperantologio el la jaroj 1954 - 1999. 
Du el ili estis tradukitaj el Esperanto de 
la eldonanto. La libro komenciĝas per 
enkonduko de Manfred Kienpointner, 
kiu prezentas al ni la aŭtoron kiel 
universitatan instruiston kaj fakulon 
pri hindeŭropaj lingvoj, kiu akiris 
internacian rekonon per siaj publikigaĵoj 
pri la albana lingvo, lingvistiko 
pri lingvaj kaj parolaj perturboj kaj 
onomastiko. 

Kvar artikoloj okupiĝas pri la 
difino, taskoj kaj metodoj de la fako 
interlingvistiko. Olberg mem komprenas 
ĝin kiel branĉon de lingvistiko kun 
esperantologio kiel interlingvistika 
subfako, kiu estas dediĉita al la studo de la 
plej sukcesplena planlingvo, Esperanto. 
En la lasta artikolo („Plansprachen - 
Interlinguistik - Esperanto") la aŭtoro 
traktas lingvotipologiajn aspektojn 
(aposteriorajn/apriorajn trajtojn de 
planlingvoj) kaj substrekas la avantaĝojn 
de aŭtonoma (skemisma) sistemo, kiu 
faras Esperanton taŭga planlingvo por 
internacia funkciado. La plej interesa 
por mi estis la traktato „Esperanto und 
gegenwartige Linguistik" (Esperanto 
kaj nuntempa lingvistiko), en kiu 
Olberg prilumas la rilaton inter sistemo 
kaj normo de lingvo kaj sur tiu bazo 
priskribas la kaŭzon, kial Esperanto estas 
esprimriĉa lingvo, en kiu plenkreskuloj 
kapablas atingi nivelon kiel denaskaj 
parolantoj. La resumo de tiu artikolo 
estas (p. 90, mia traduko): „. . . lingvistiko 
povas nur gajni, se ĝi konscie inkludus 
la demandon pri planlingvoj en siajn 
teoriojn." 

Valoraj estas krome la komparoj inter 
diversaj planlingvoj (ekz. la sufiksaj 
sistemoj de Esperanto, Interlingue- 


Occidental kaj Ido sur p. 25-39 kaj 
tekstaj prezentadoj de Reform Neutral, 
Occidental, Novial, Interlingua kaj 
Esperanto sur p. 100-104) kaj mallonga 
superrigardo pri planlingvaj sistemoj 
de la 17-a jarcento (p. 45-48). 

En artikolo pri Hugo Schuchardt ni 
travivas la priplanlingvajn debatojn inter 
tiel elstaraj lingvistoj en la komenciĝo 
de la 20-a jarcento, kiel Gustav Meyer, 
Jan Baudouin de Courtenay, la t.n. 
junaj gramatikistoj (Karl Brugmann 
kaj August Leskien) kaj la rolo de 
Schuchardt en tiuj. En alia artikolo 
Olberg prezentas al ni la klasikan 
filologon kaj lingvofilozofon Hermann 
Ammann. Li prenis la iniciaton estigi 
la fakon Esperanto en la universitato de 
Innsbruck, unue en la 1930-aj jaroj vane, 
sed post la dua mondmilito sukcesplene. 
Post Leo Blaas, ekde 1952 Hermann 
Olberg estis ĝia gvidanto. 

Multaj ideoj de Olberg estas ege 
modernaj, ĉu temas pri la samrajteco 
de lingvoj, kiun plidisvastigado de 
Esperanto ebligus (p. 92), aŭ pri la 
fakto, ke ĉiu lingvo estas certagrade 
planita aŭ artefarita (p. 79). Bedaŭrinde 
ankaŭ kelkaj el la problemoj menciitaj 
de Olberg sonas ege aktualaj, kiel la 
aserto, ke mankas al Esperanto beletro 
kaj poezio (p. 15), ke artefarita lingvo 
ne estas esprimriĉa (p. 17), kvankam la 
malo evidente pruviĝis. 

Entute, la libro donas enrigardon 
en la verkaron de grava germanlingva 
lingvisto, kiu mem multon atingis 
por la rekono de interlingvistiko/ 
esperantologio kaj pretigis la vojon 
por nunaj esploroj. Gi estu konata al la 
generacio de la hodiaŭaj interlingvistoj. 


Hermann M. Olberg 

Kulturo 


Pariza muzeo 
pri lingvoj - 

MUNDOLINGUA 


■ Didier Loison 

La novzelandano Mark Oremland 
fondis en Parizo privatan muzeon pri 
lingvoj, kaj li nomis ĝin 'Mundolingua'. 
La muzeo, kiu traktas lingvojn kaj 
lingvistikon, malfermiĝis en oktobro 
2013. Ni renkontiĝis kun Mark en impona 
spaco, plenigita je tuŝekranoj, klarigantaj 
tabuloj, mapoj kaj diversaj, unikaj objektoj, 
kiel ekzemple lingvoarboj, sona kapo, 
sintaksaj brikoj kaj kuboj, skrablo-ludo 
en kvin lingvoj, diversaj instrumentoj 
uzataj de terenaj lingvistoj, faksimilo de 
la Rozeta Ŝtono, ĉifrada maŝino Enigma 
ktp. Ideale situanta inter la Senato, la 
greĝejo Saint-Sulpice kaj la Luksemburgaj 
Gardenoj, Mundolingua havas tri etaĝojn 
kaj cent sepdek kvadratajn metrojn. Mark 
prezentas la materialojn en modularaj 
niĉoj kaj uzas multmediajn tehnologiojn 
kun naturaj, recikligitaj materialoj. Sen 
ajna ŝtata subvencio la fondinto ekigis 
sian projekton por altiri lingvoamantojn 
kaj lingvistojn, turistojn, instruistojn kaj 
infanojn. Ekde la preparoj, ĝi kunlaboras 
kun Esperanto-France (UFE) kaj reciproke. 

Mallonga listo de la kunlaboroj laŭdate: 

- aĉeto de libroj (Tinĉjo, La Eta Princo, Gerda 
Malaperis, lernolibroj ktp) por ornami la 
niĉon pri inventitaj lingvoj; 

- reciproka ligilo sur ambaŭ retejoj; 

- senpaga gvidado por la regionaj 
esperantistoj postnia jarkunveno, kontraŭ 
donaco (la DVD Esperanto de Dominique 
Gautier, kiu nun konsulteblas publike kaj 
kostas 40 €); 

- regula provizo de la kalendaretoj de 
JEFO (ŝatataj de la junaj lernejaj vizitantoj) 
kontraŭ afiŝoj kaj flugfolioj pri la muzeo 
en la sidejo de UFE; 

- reklamo pri la muzeo ĉe niaj budoj dum 


asociforumoj, salono Expolangues kaj 
Pariza Zamenhoffesto, kontraŭ senpaga 
bileto por niaj lotumadoj; 

- senpaga traduko al Esperanto de la rete- 
jo de la muzeo ( 'www.mmdolingm.org ), por 
aldoni tiun lingvon al la 6 oficialaj lingvoj 
uzataj de la muzeo; 

- duonpaĝa reklamo pri la Muzeo en la 
kongresa libro de la 100-a UK en Lillo: 
pluraj kongresanoj postkongresis en Parizo 
kaj vizitis la muzeon; 

- surloka memorceremonio pri la forpa- 
sinta Georges Kersaudy, poligloto kaj 
ĉefkandidato de EDE en la eŭropaj balotoj 
en 2004. 

Nia helpo por konatigi la muzeon 
estas pozitiva por la muzeo, kiu estas 
privata (sensubvencia) kaj volonte 
akceptas pagantajn esperantistojn. Nia 
kunlaboro estas pozitiva ankaŭ por 
Esperanto: lingvemuloj (re)malkovras la 
ekziston de nia lingvo, surloke aŭ rete. 
Plie la ĉiumonataj triaĵaŭdaj postprelegaj 
kuntrinkadoj ofte estas ankaŭ okazoj por 
paroli pri la internacia lingvo kaj disdoni 
reklamajn kalendaretojn. 

Mi plurfoje renkontis, ĉe budoj, 
homojn, kiuj estis kontraŭ Esperanto, ĉar ili 
defendas lingvodiversecon (aŭ la francan 
lingvon kontraŭ anglalingva invado). Mi 
tiam povas montri ke ankaŭ esperantistoj 
ŝatas lingvodiversecon (aŭ luktas kontraŭ 
ajna lingva superregado). Tiuj homoj foriris 
kun broŝuro de Mundolingua kaj kun 
rideto. 



INTERVJUO KUN MARK OREMLAND, 
FONDINTO DE LA MUZEO MUNDO- 
LINGUA: 

DL: Saluton, Mark. De kie vi devenas? 

MO: Mi venas de Nov-Zelando, sed unu el 
miaj avinoj estis hungarino. Tiu konservita 
ŝtataneco helpis min instaliĝi en Eŭropo. 

DL: Kion vifaris antaŭ olfondi tiun mirindan 
muzeon? 

MO: Mi studis komercon kaj lingvojn 
(francan kaj germanan). Poste mi 
laboris pri turismo al Nov-Zelando kaj 
Aŭstralio en landoj kie oni parolas tiujn 
lingvojn, Svislando kaj Francio. Mi kreis 
vojaĝagentejon en tiu ĉi konstruaĵo, kun 
ĝis 30 dungitoj. Mi kreis subagentejojn en 
Romo kaj Madrido sen granda komerca 
sukceso, sed tio helpis min por lerni pliajn 
lingvojn. Mi vendis mian agentejon dek-ok 
jarojn poste por financi la muzeon. 

DL: Kiuj estis viaj motivoj por krei tiun ĉi 
muzeon? 

MO: Mi havis dejunaĝe pasion pri 
lingvistiko kaj lingvoj. Mi demandis^ al 
mi ĉu ekzistas loko por malkovri ilin. Car 
mi neniun trovis, mi faris ĝin. Jam en la 
jaro 2000 la mondfama lingvisto Noam 
Chomsky retmesaĝe konfirmis al mi, ke 
Parizo estus bona loko. 

DL: Kie vi trovis ĉion kion vi ekspozicias? 

MO: Mi kolektis ilin dum jaroj. Multajn 
objektojn mi trovis per Interreto. 

DL: Kiom da tempo postulis la preparado? 


www.mundolingua.org 

MO: Ilona Ponavicova (iama kuratoro) 
laboris dum tri jaroj por prepari la sciencan 
parton. La konstruado de la niĉoj daŭris 
naŭ monatojn antaŭ la malfermo kaj eĉ 
ses monatojn poste. 

DL: Kiom da homoj vizitis la muzeon ĝis nun? 
MO: Ni ricevis sepmil vizitantojn, tio 
estas averaĝe po ducent monate ekde la 
malfermo. La nombro lastatempe malaltiĝis 
ĉar la lernejoj ne plu rajtas ekskursi kaj la 
turistoj venas malplimulte al Parizo de 
post la terorismaj atencoj. 

DL: Kial vi kontaktis la esperantistojn? 

MO: Por mi estis klare ke la inventitaj 
lingvoj estos parto de la muzeo. Esperanto 
estas la plej grava el ili. 

DL: La unuaj kontaktoj okazis en nia sidejo 
kaj en Expolangues, kiucele? 

MO: Mi serĉis ĉiajn objektojn ekspozi- 
cieblajn kaj ideojn por la muzeo. La enhavo 
de la ekrane legeblaj tekstoj ekestis dank'al 
la laboro de Ilona. Mi celis fari ĝin tri- 
dimensia. 

DL: Kion vi substrekus pri nia kunlaboro? 
MO: Mi dankas Esperanto-France pro la 
traduko de nia retejo kaj la mona subteno 
de pluraj ĝiaj membroj. Proporcie, la 
esperantistaj vizitantoj estas multnombraj. 
Ili regule ĉeestas niajn ĉiumonatajn 
prelegojn. Inverse okazis hodiaŭ ke 
sinjorino venis kaj petis informojn pri 
Esperanto kaj mi kondukis ŝin al la dediĉita 
ekrano. 

DL: Kiel vi konkludus? 

MO: Vehikla lingvo estas la solvo por savi 
malaperontajn lingvojn, por ke unu nura 
lingvo ne regu la mondon. 


Prezentado de la 
libro Bohemiaj 
Lumoj en Madrido 

La Madrida Esperanto-Liceo organizis en marto tre interesan 
kulturan eventon en la alternativa kaj moderna teatro Kubik Fabrik. 
La renoma tradukisto de la moderna hispana literaturo Miguel 
Fernandez, kiu ankaŭ esperantigis Federico Garcia Lorca, prezentis 
la noveldonitan tradukon de Ramon Ma del Valle-Inclan Bohemiaj 
Lumoj. Krom la dulingva prezento fare de la tradukisto mem, la 
membroj de la Esperanto-Liceo ankaŭ aktorante leg-prezentis la 
dekduan scenon de la verko. La tutan eventon vi povas spekti ĉe: 
https://youtu.be/fPE7d935pDE. Miguel Fernandez diras pri siaj pluaj 
planoj: „Nun ni pretigas la prezenton de la antologio Nova mondo 
en niaj koroj, kune kun pluraj el la antologiitaj poetoj, veraj figuroj 
de la nuntempa hispana engaĝiĝinta poezio, kiuj tiel montras sian 
apogon al nia lingvo. Ili deklamos ĉiun poemon en la hispana 
kaj s-ino Ana Manero kaj mi prezentos mian prian E-version. Tio 
okazos sur madrida placo, sur kiu oni starigos bibliotekon dudek 
jarojn pribatalatan de la najbararo." 

Trilanda 
Kongreso 
en Indonezio 

■ Iyan S. Taylor - Sandor Horvath 

Indonezio estas grandega lando, en 
kiu lasttempe progresas la verda lingvo. 
Estas kelkaj Esperanto-kluboj, inter kiuj tiu 
de nia urbo, Bandung. Gi nomiĝas "Ruĝa 
Formiko". Ni laboras por tutmonda paco 
kaj agemas same aktive, kiel tiu insekto. 
Ni pensas, ke la interna ideo de Esperanto 
estas tre simila al la "Sep Pilastroj de Paco", 
la principoj de paca kunekzistado aprobitaj 
dum la internacia konferenco kiu okazis 
en nia urbo de la 18-a ĝis la 24-a de aprilo 
1955. Tiuokaze la reprezentantoj de aziaj 
kaj afrikaj landoj renkontiĝis kaj kondamnis 
koloniismon kaj rasismon. Ni estas unu el la 
kluboj de la loka Muzeo de la Konferenco 
de Azio kaj Afriko (MKAA), kiu fakte 
estas sub la kontrolo de la Ministerio de 
Eksterlandaj Aferoj de Indonezio. 

En marto 2016, de la 23-a ĝis la 28-a, 
Bandung gastigis la Trilandan Kongreson 
de Esperanto inter Aŭstralio, Indonezio 
kaj Nov-Zelando. Venis ankaŭ gastoj el 
Francio, Germanio, Hispanio, Hungario, 
Sud-Koreio, Nov-Kaledonio kaj Singapuro. 
Entute estis cent unu esperantistoj. 

Dum la antaŭaj dek tri monatoj, 
la aranĝon organizis la loka junulara 
esperantistaro. La prezidanto de LKK estis 


Qonita Qurrota 7 ayun, kiu laboris eĉ post 
kirurgia operacio. La aliaj komitatanoj estis: 
Novia (sekretario), mi (programero), Tyas 
(arta vespero), Erlangga (kongresa temo), 
Iqbal (publikaĵo kaj dokumentaro), Wahid 
Nur Jayn (bonveniga servo kaj salono), Sri 
Apiyanti (manĝoservo), Cindy (Bankedoj), 
Annisa (aranĝo de E-kursoj, publikaĵo kaj 
ekspozicio), Yani (libroservo), Eko Nur Syah 
(tradukanto kaj helpanto de E-kursoj) kaj 
Ilia Sumilfia Dewi (kasisto, eksteraj rilatoj, 
ekskursa programo kaj kongresejo). Kune 
kun aliaj kluboj de la muzeo, ni propagandis 
la kongreson interrete kaj ni ankaŭ pretigis 
filmon. 

La malferma ceremonio okazis je la 
8-a en la Muzeo de la Konferenco de Azio 
kaj Afriko (MKAA) en 2 lingvoj: Bahasa 
Indonesia kaj kompreneble en Esperanto. 
La aranĝo komenciĝis oficiale per preĝado 
kaj per kantado de nia nacia himno, ĉar ni 
kunlaboris kun ŝtat-institucio. Parolis nome 
de LKK Qonita, kaj poste Ilia Sumilfia Dewi, 
prezidanto de Indonezia Esperanto-Asocio, 
Sandor Horvath, prezidanto de Aŭstralia 
Esperanto-Asocio, Bradley McDonald, 
prezidanto de Nov-Zelanda Esperanto- 
Asocio, kaj laste Thomas A. Sirega, la estro 
de la Muzeo de la Konferenco Azio-Afriko. 
Fine ni kantis La Esperon. 

La programo estis enhavriĉa. Dum 
la kongreso oni ne nur vizitis la lokajn 
vidindaĵojn, sed ankaŭ eksciis pri la historio 
de nia urbo kaj lando. Oni gvidis ankaŭ 
kursojn por komencantoj kaj progresintoj. 
Multis la prelegoj. Okazis AMO-Seminario, 
kies temo estis "Instrustrategioj konvenaj 
por Azio kaj Oceanio". La gvidanto estis 


Stefan MacGill kun kvar spertuloj: Jung- 
kee Lee, Gabor Markus, Sandor Horvath 
kaj Ilia Sumilfia Dewi, kiuj prezentis la sub- 
temojn. Juna, energiplena repkantisto, Jonny 
M., fariĝis tre populara inter la kongresanoj. 

Kiam ni kun la aŭstralianoj kaj la 
nov-zelandanoj decidis starigi trilandan 
kongreson, oni hezitis kaj - kompreneble 
- timis malsukceson. Sed fine ni povis 
rikolti kaj ĝui la fruktojn de niaj penoj. 
Ni povas nun fieri, ĉar la kongreso 
estis movade grava kaj povus iĝi modelo 
por la venontaj E-eventoj en la regiono, ĉar 
pro sia trilandeco la kongreso havis vere 
intemacian etoson, multe pli ol "nur" unu- 
nacia kongreso. AEA kaj NZEA subtenis 
la kongreson finance kaj per aliaj rimedoj. 
IEA allogis la najbarajn esperantistojn, kiuj 
ĝis nun ne partoprenis naciajn aranĝojn. 
Aldone, la granda nombro de junaj, viglaj 
studentoj, kiuj partoprenis, donas al ni pli 
da espero por la estonteco de la Esperanto- 
movado. 

En la ferma ceremonio la prezidanto de 
AE A informis pri la interkonsento atingita 
kun IEA kaj NZEA por okazigi la 2-an 
Trilandan Kongreson en Bandung en 2018. 
Ni kune kun la najbaraj Esperanto-Asocioj 
kunlaboros por disvastigi Esperanton kaj 
plifortigi amikecon kaj fratecon. 

La aŭstralia esperantisto Evildea alŝutis 
kvin filmetojn al Jutubo pri la kongreso; vi 
povas spekti ilin ĉe: 

https://www.youtube.com/watch 

?v=LDi8kOwMXHw&list=PLHUvW 

5ti_DJ4v4d-yEJpIwyAe7FTNhKm 

&index=l 


Oficiala 

Informilo 

■ DUMVIVAJ MEMBROJ 

Francio: P. Hebert. 

Nederlando: R. van der Vliet. 

■ SOCIETO ZAMENHOF 

Belgio: K. Lodor. 

Britio: E.R. Waterworth. 

Danio: T. Bak. 

Finnlando: A. Harju; V. Tikkanen. 
Francio: A. Leonard, G. Thomas. 
Litovio: P. Jegorovas. 

Nederlando: P.H. Damste. 

Usono: G. Grady, B.A. Sherwood, 
R. Swenson, A. Victor, D. Wolff. 


■ PATRONOJ DE TEJO 

Francio: G. Thomas. 

Usono: G. Grady. 

■ DONACOJ 

Gis la 5-a de aprilo 

KONTO AFRIKO 

Finnlando: A-L. Ali-Simola 10,00. 
Francio: B. Schumann 50,00; 
Esperanto, kulturo &progreso5 00,00. 
Sumo ĉi-jara: 1538,86. 

FONDAĴO AMERIKO 

Francio: B. Schumann 50,00. 

Usono: D. Charters 25,00. 

Div. malgrandaj: 10,85. 

Sumo ĉi-jara: 1164,90. 

KONTO ARABIO 

Francio: B. Schumann 50,00. 

Sumo ĉi-jara: 120,00. 


FONDAĴO CANUTO 

Belgio: G. Pirlot 38,00. 
Finnlando: Anonima 172,00. 
Nederlando: R. Schmeits 10,00. 
Sumo ĉi-jara: 2025,51. 

KONTO EDUKADO 

Usono: D. Charters 25,00. 

Sumo ĉi-jara: 25,00. 

FONDAĴO ESPERO 

Francio: B. Schumann 50,00. 
Sumo ĉi-jara: 60,00. 

KONTO INFORMADO 

Aŭstralio: H. Green 50,00. 
Brazilo: U. Grattapaglia 30,00. 
Danio: B. Chatterjee 20,00. 
Nederlando: D. Van Herpe 9,52. 
Svisio: N. Fontannaz 20,00. 
Sumo ĉi-jara: 129,52. 

FONDAĴO JUNULARO 

Francio: G. Thomas 95,24. 


Usono: D. Charters 25,00. 

Sumo ĉi-jara: 1244,24. 

VOLONTULA FONDAĴO 

Japanio: G. Pompilio 150,00. 
Usono: D. Charters 25,00. 

Sumo ĉi-jara: 185,00. 

VOLONTULA DOMO 

Aŭstralio: H. Green 50,00. 

Ĉinio: Gong X. 100,00. 

Germanio: Fond. E. Klŭnder 50,00. 
Hispanio: L. Hernandez Garcia 
50,00; C.G Spinola 48,90; 

R. Uruena de Hernandez 100,00. 
Japanio: G. Pompilio 150,00; 
SyoziN. 1000,00. 

Kanado: B. Crisp 100,00 
Nederlando: R. Schmeits 10,00. 
Svedio: M. Haggstrom 60,00. 

Div. Malgrandaj: 23.24. 

Sumo ĉi-jara: 1830,61. 


ĜENERALA KASO 
Britio: A. Prent 25,64. 
Francio: R. Triolle 132,70. 
Japanio: Iino K. 52,61. 
Svedio: U. Luin 500,00. 
Usono: P.E. Cook 24,50; 
E. Snow 17,76. 

Sumo ĉi-jara: 4052,56.. 

Familio 


Estu vi la bildstriisto de Esperanto! 

Alvoko por desegnemuloj 



Helpu, ke la revuo Esperanto estu pli aminda por la legantoj! Desegnu tri humurajn historietojn en 3-4 skatoletoj kun la samaj roluloj, unu 
ĉefheroo, kaj ŝiaj/liaj/ĝiaj amikoj aŭ familianoj. Prefere la fonto de la humuraĵo estu la Esperanto-movado, la Esperanta lingva komunumo, 
la Esperantaj familioj aŭ la interkultura, 
interlingva komunikado. La ĉefrolulo 
povas esti homo, besto, eksterterulo, sed 
li/ŝi/ĝi havu nomon, prefere mallongan, 
per Esperantaj literoj skribeblan. Ni petis 
s-ron Sior, profesian desegniston, krei 
bildstrietojn por la maja kaj junia numeroj 
por instigi vin. Sendu la tri bildstriojn en .jpg- 
formato al la adreso redakcio@revuoesperanto. 
org ĝis la 16-a de julio. La gajninto havos 
propran rubrikon en la revuo Esperanto, kaj 
ricevos ekzempleron de la T-ĉemizoj, kiujn 
produktigos UEA kun la ĉefrolulo de la bildstrioj. Pri la gajninto decidos kompetentaĵurio konsistanta el estrarano de UEA, sendependaj 
grafikaj kaj literaturaj spertuloj kaj la redaktoro. Por la senpartieco kreu retadreson kun la nomo de via ĉefrolulo, kaj sendu vian anoncon 
de tiu adreso. 


Bigoso - tradicia pola recepto 

PREPARADO 

1. Tranĉu la specojn de brasiko (se vi uzas saŭrkraŭton, tiu 
laboro forfalas) kaj la fungojn kaj kuiretu en la vino dum 20 
minutoj. 

2 . Intertempe dishaku la lardon, viandon (sejtanon, tofuon), la 
kolbasojn kaj la cepojn. 

3 . Metu la lardon (plantan grason) en kaserolon kun iom da 
oleo aŭ margarino, varmigu kaj aldonu la cepojn. 

4 . Kiam ili fariĝas orkoloraj, aldonu la viandon (sejtanon, 
tofuon). Fritu dum kelkaj minutoj kaj poste miksu kun la 
brasiko, spicu per ajlo, salo, pipro, la laŭra folio, tomatosaŭco 
(kaĉo) kaj kuiretu ĉe malalta varmeco dum pliaj 10 minutoj se 
vi uzas jam kuiritan viandon, alikaze min. dum 1 Vi horoj. 

5. Surtabligu kun pano aŭ kuiritaj terpomoj kaj kun acida 
laktokremo. 

Estas rekomendinde aldoni ĝis 100 g da kruda saŭrkraŭto post la 
kuirado aŭ surtabligu kiel antaŭmanĝan salaton. La gusto de la plado 
pliboniĝas, kiam vi revarmigas ĝin la sekvan tagon. Do, ne timu pre- 
pari la tutan kvanton. En tiu okazo tamen ne estas konsilinde enmeti 
fungojn, ĉar fakuloj avertas pri la revarmigo defungohavaj manĝaĵoj. 



INGREDIENCOJ 


1 kg da acida brasiko (aŭ saŭrkraŭto) 

V 2 kg da dolĉa brasiko (ne fermentinta) 

1 dl da blanka vino (seka) 

10 g da sekigitaj fungoj (trempitaj, hakitaj) 
1 supkulero da oleo (aŭ margarino) 

200 g da kuirita porka viando aŭ ŝinko 
(vegetarane sejtano aŭ tofuo) 

200 g da porkaj fritkolbasoj 
(vegetarane tritikokolbaso) 

80 g da lardo 

(vegetarane ajna planta graso) 

2-3 supkuleroj da tomatosaŭco (-kaĉo) 

1-2 cepoj (hakitaj) 

1-2 ajlobulberoj, salo, pipro 
1 laŭra folio 

Forpasoj 



Michel Duc Goninaz (1933 - 2016) 

La 26-an de marto 2016 forpasis 
Michel Joseph Louis Duc Goninaz, 
franca lingvisto, instruisto kaj esperan- 
tologo, membro de la Akademio de 
Esperanto ekde 1976, kaj de la Franca 
Esperanto Instituto (ties prezidanto en 
2004-2007). Li studis en Ecole Normale 
Superieure de Saint-Cloud, en Sorbono 
kaj en la Stata Moskva Universitato. Li 
instruis en la Provenca Universitato (en 
Aikso Provenca) la rusan lingvon kaj 
Esperanton. 

Li aktivis en la kabaredo La Tri Ko- 
boldoj kaj gvidis plurfoje kursojn pri 
Esperanto kaj lingvoscienco en univer- 
sitatoj de Budapeŝto, San-Francisko, Poz- 
nano. 

Li kungvidis la reviziadon por la 
novaj eldonoj de la Plena Ilustrita Vortaro 
de Esperanto (2002, 2005). Duc Goninaz 
aŭtoris lernilojn de la rusa lingvo kaj 
Esperanto, artikolojn kaj recenzojn (68 
artikoloj estas listigitaj en Vikipedio), 
tradukis plurajn francajn kanzonojn. 
Inter liaj prozaj tradukoj estas Lafremdulo 
de Camus, Sonĝonovelo de Schnitzler 
kaj Kun diablo en la korpo de Radiguet. 
Lia reverko de La ŝtona gasto de Puŝkin 
estis surscenigita de la trupo TESPA. Lia 
franca-Esperanta vortaro estis eldonita 
dufoje. Premiito en Belartaj Konkursoj 
de UEA (2-a premio en 1963, laŭda 
mencio en 1965); laŭreato de Liro-2002 
(traduka poezio el la rusa). Kolumnisto 
de La KancerKliniko ("El la taglibro 
de nekuracebla optimisto"). Kompilis 
kaj redaktis la gravan kolekton Studoj 
pri la internacia lingvo (1987). Direktoro 
de la akademia sekcio Gramatiko 
(1983-92). En 2002 Michel Duc Goni- 
naz ricevis la honoran titolon "La Espe- 
rantisto de la Jaro". 

Tereza Kapista (1930 - 2016) 

La 27-an de aprilo forpasis en Serbio 


la hungardevena serbia emerita juristino 
Tereza Kapista. Si estis reprezentanto de 
Serbia Esperanto-Ligo en la komitato 
de UEA, kaj membro de la Internacia 
Rajtigita Ekzamenantaro de ILEI. Tibor 
Sekelj instigis ŝin lerni Esperanton. Si 
tradukis al Esperanto Temuĝin, la filo de 
la stepo de li, krome ŝi verkis la librojn 
Esperanto , lingvo de paco en Burundo- 
Afriko, Esperanto , lingvo de paco en Irano 
kaj Ie pri io. Si gvidis pli ol 130 Esperanto- 
kursojn en kvindeko da landoj de 5 
kontinentoj. Si estis la ĉefa organizanto 
de la 79-a SAT-Kongreso en 2006 en 
Beogrado. 

Stanko Rukelj (1944 - 2016) 

La 25-an de januaro 2016 forpasis 
la kroata esperantisto Stanko Rukelj. 
Li vivis en Majerje apud Varazdin kaj 
okupiĝis sukcese pri agrikulturo kaj 
bestbredado. Li intense korespondadis 
kun multaj esperantistoj en diversaj 
landoj. Dum multaj jaroj estis membro 
kaj delegito de UEA. Li tradukis kroatajn 
literaturajn klasikaĵojn en Esperanton. 
La plej ampleksa verko tradukita estis 
Surprizitaj nuptantoj de Eugen Kumiĉiĉ, 
kiu ankoraŭ atendas sian presan version, 
sed estas legebla en TTT-formato. Li 
pretigis la retpaĝon de la Esperanto- 
societo Varazdin. 

Dinko Matkoviĉ (1925 - 2016) 

La 24-an de februaro mortis en 
Kroatio la emerita instruisto kaj 
spertulo pri aforismoj Dinko Matkoviĉ. 
Li estis membro de Esperanto-kluboj en 
Zemun, Zagrebo, Dubrovnik kaj Split. 
En Dubrovnik li estis prezidanto de la 
loka societo. Li instruis Esperanton en 
elementaj lernejoj de Dubrovnik kaj Jelsa, 
kaj partoprenis en internacia lerneja 
projekto "Grajnoj en vento". Li estis 
delegito de UEA kaj membro de SAT. Li 
artikolis nacilingve pri Esperanto en la 
enlanda gazetaro, verkis aforismojn, kiuj 
aperis en Esperanto en Cerbaj impulsoj. 
Liajn aforismojn publikigis ankaŭ 
Esperantaj kaj kroatlingvaj gazetoj. 
Ankaŭ la libro Verdeskaj Pensoj entenas 
kelkajn aforismojn de li. 

Elfriede Kruse (1914 - 2016) 

Nur kvin tagojn post sia 102-a nas- 
kiĝdatreveno forpasis s-ino Kruse en la 
flegejo Martha-Maria-Centro en Nuren- 


bergo. Ŝi iĝis membro de la Esperanto- 
Societo Frankfurto en la jaro 1953 kaj 
estis ankaŭ aktiva membro de GEFA 
(fervojista) kaj de UEA. En la jaro 1987 
ŝi ricevis la Meritmedalon de GEA. Ŝi 
organizis renkontiĝojn de esperantistoj 
en Offenbach dum pluraj jaroj. En 
Bona Espero ŝi pasigis plurfoje plurajn 
monatojn. Ŝi tradukis en Esperanton 
la libron Mozela vojaĝo pro amoaflikto de 
Rudolf G. Binding. 

Michael Cwik (1940 - 2016) 

La 29-an de februaro 2016 for pasis ger- 
mana esperantisto Michael Dieter Cwik, 
de pluraj jardekoj vivanta en Belgio. Li 
fervore engaĝiĝis de frue en diversaj 
aspektoj de la strebado al eŭropa unueco 
(Eŭropa Movado, Federalistoj), kaj same 
el tiu vidpunkto aliris Esperanton. An- 
kaŭ profesie li estis oficisto de la Eŭropa 
Komisiono en Bruselo. 

En 1983 li sukcese organizis lingvo- 
kaj komunikad-eksperimenton, pruvan- 
te, ke oni vere povas akiri bazan komuni- 
kad-eblecon en planlingvo kiel Esperan- 
to ene de dusemajna feriado. En tiu epo- 
ko li fondis kune kun kolegoj en la 
eŭropaj institucioj lingvan rondon no- 
mitan france Amis de la langue in- 
ternationale Esperanto. Krome li en- 
gaĝiĝis en la laboro de IKEF kaj de 
Eŭropa Esperanto-Unio kaj plurfoje 
(kun)organizis aranĝojn en la Eŭropa 
Parlamento. Li ankaŭ ofte prelegis en 
kluboj, seminarioj kaj kongresoj pri la 
Eŭropa Komunumo, federalismo, la 
Ekonomia kaj Mona Unio kaj lingvaj 
aspektoj de la Eŭropa projekto kaj verkis 
multajn artikolojn tiutemajn. 






LA SEKVAJN TITOLOJN MENDU ĈE LA LIBROSERVO DE UEA, Nieuwe Binnenweg 176, NL-3015 BJ Rotterdam, Nederlando. 
Bv. atenti ke por varoj sendotaj al adresoj en Eŭropa Unio al ilia neta prezo aldoniĝas aldonvalora imposto: 6% por libroj kaj periodaĵoj 
kaj 21% por ĉio alia. A1 ĉiuj netaj prezoj aldoniĝas 10% por sendokostoj (minimume 5,00 eŭroj). 

Antaŭdankon pro via mendo! Gisdata katalogo de haveblaj varoj estas ĉe www.uea.org/katalogo/. 


Antaŭparolo kaj enkonduko al la 
germana eldono de La konstanta 
revolucio kaj La malsano de Lenino. 

Leo Trocko. E1 la germana trad. V. 
Lutermano. Edegem: MAS, 2016. 
lOlp. 22cm. ISBN 9782369600459. 
Tekstoj de 1930. La dua, parto de la 
membiografio "Mia vivo". € 6,00 

Apologio de Sokrato, La. Platono. En 
Esperanton trad. S. Sarafian. Ateno: 
La tradukinto, 2006. 85p. 21cm. ISBN 
9606316394. Ŝajne la unua verko de 
la aŭtoro, en kiu li montras la enan 
kredon de sia majstro. € 9,00 

Beletra Almanako 25 (Febr. 2016) 

Red. P. Daŝgupto, I. Ertl, J.L. Jacobsen, 
S. Moinhos, T. VVestover. Novjorko: 
Mondial, 2016. 169p. 22cm. Ilus. 
ISBN 9781595693143/19373325. Prozo 
kaj poezio originalaj kaj tradukitaj, 
teatro originala, artikoloj, eseoj, 
recenzoj, intervjuo. € 9,90 

Domo Tellier, La (La Maison Tel- 
lier). Guy de Maupassant. E1 la 
franca trad. M. Ahado. Courgenard: 
La Blanchetiere, 2016. 52p. 21cm. 
ISBN 9782366200386. Dulingva: 
franca, E. Realisma novelo, ĉirkaŭ 
prostituado. € 4,50 

Esperantoa ikasgai. Aitor Arana. A- 
morebieta: Erroteta, 2016 (2a eld). 
104p. 24cm. ISBN 9788415508700. 
12-leciona kurso de Esperanto por 
parolantoj de la eŭska. Ekzercoj kun 
solvoj por ĉiu leciono. € 10,50 

Fedono. Platono. En Esperanton trad. 
S. Sarafian. Ateno: La tradukinto, 
2006. 120p. 21cm. ISBN 9606316378. 
Unu el la plej gravaj filozofiaj verkoj. 
Kvazaŭa filozofia testamento de la 
aŭtoro. € 11,70 

Kritono. Platono. En Esperanton 
trad. S. Sarafian. Ateno: La tradu- 
kinto, 2006. 51p. 21cm. ISBN 

9606316378. Unu el la plej feliĉaj 
dialogoj de Platono, verkita verŝajne 
dum lia junaĝo. € 9,60 

Kompreniĝi inter afrikanoj/Se com- 
prendre entre Africains. Claude Pi- 
ron. E1 la franca trad. V. Lutermano. 


Edegem: MAS, 2016. 51p. 22cm. 
Dulingva: E, ^ franca. ISBN 

9782369600442. Ĉu Esperanto kiel 
solvo de la interkompreniĝo en 
Afriko? € 6,90 

Mi stelojn jungis al revado. Mikaelo 
Bronŝtejn. Moskvo: Impeto, 2016. 
564p. 20cm. ISBN 9785716102866. La 
aŭtoro pentras la intermilitan peri- 
odon kaj prezentas la sorton de 
sovetitaj esperantistoj dum la stalinaj 
reprezalioj. € 29,10 

Momentoj kaj meditoj. Baldur Rag- 
narsson. Novjorko: Mondial, 2016. 
lllp. 22cm. ISBN 9781595693136. Ni 
haltu dum momento kaj meditu kun 
nia norda poeto. € 14,10 

Nova mondo en niaj koroj. Elmont- 
ro el nuntempaj hispanaj kritikaj 
poetoj. Div. aŭtoroj. Elekto de la 
tekstoj: Alberto Garcia-Teresa. En 
Esperanton trad. M. Fernandez. Serra 
de Tramuntana: Calumnia, 2016. 
200p. 18cm. ISBN 9788460852254. 
Engaĝitaj poemoj de 23 aŭtoroj. Kun 
bibliografiaj notoj pri ĉiu aŭtoro. 
€10,50 

Paokaltip / Apokalipso. Trad. A. De 
Jong. Courgenard: La Blanchetiere, 
2016. 43p. 21cm. ISBN 9782366200362. 
Dulingva: Volapŭk, Esperanto. La 
Apokalipso de Sankta Johano. € 3,00 

Paralelaj vivoj. La mitaj personoj. 
Tezeo / Romulo / Likurgo / Numo. 

Plutarko. En Esperanton trad. S. 
Sarafian. Ateno: La tradukinto, 2015. 
231p. 21cm. ISBN 9789609263368. 
Fragmento el impona verko pri famaj 
helenaj kaj romiaj figuroj. € 14,70 

Prophet from Pedras, The. Gersi 
Alfredo Bays. En la anglan trad. T. 
Steele. New York: Mondial, 2014. 
191p. 22cm. ISBN 9781595692702. 
Angla versio de La profeto el Pedras. 
€ 17,10 

Stone City, The. A Captive's Life in 
Rome. Anna Lowenstein. New York: 
Mondial, 2016. 286p. 22cm. ISBN 
9781595693129. Anglalingva varianto 
de la romano La ŝtona urbo. € 24,00 


Vere masoĥistoj, tiuj teranoj! / Vrai- 
ment masos, les terriens! Claude 
Piron. E1 la franca trad. V. Luter- 
mano. Edegem: MAS, 2016. 37p. 
22cm. Dulingva: E, franca. ISBN 
9782369600480. Imagita dialogo, kiu 
okazas sur alia planedo. La temo: la 
nuna internacia komunikado sur la 
Tero. € 6,00 

Vorto kaj la vento, La. Rakonta 
koliero. Miguel Fernandez. Novjor- 
ko: Mondial, 2016. 249p. 22cm. ISBN 
9781595693150. Originalaj rakontoj 
verkitaj inter 1992 kaj 2015 kun tre 
varia temaro. € 19,80 

Kanzono por vi / Kjo kenge per 
ju, Aŭskultante Celentanton / 
Duke degjuar (^elentanon. Bedri 
Alimehmeti, Poezio tradukita, 
Albana E-Asocio, 2015. Poemoj 
verkitaj en la malfruaj 1950aj kaj fruaj 
1960aj jaroj, kiam la aŭtoro adoleskis. 
Prezo: 7,50 EUR. 

Kvin geamikoj, Julia Sigmond, 
Legolibroj, Exit, 2016. La rumania 
esperantistino prezentas, en bele 
aranĝita kolekto, la korespondaĵojn 
kiujn ŝi ricevis de kvin tre fidelaj 
korespondantoj: Ada Fighiera- 

Sikorska, Johannes Palu, Nikolao 
Danovskij, Stanislaw Janusiewicz, 
Tibor Sekelj. Prezo: 18,90 EUR. 

Unua legolibro, Gradigitaj legaĵoj 
kun frazlibro kaj modeloj de leteroj. 
Kabe, Legolibroj, Fonto, 2016. Bon- 
vena reeldono de tre populara le- 
golibro. Prezo: 10,50 EUR. 

NELIBROJ 

Metropolo de tri imperioj. Roman 
Dobrzynski. Varsovio: La aŭtoro, 
2016. 24min. Filmo pri urbo kun 
pluraj nomoj: Bizanco, Nova Romo, 
Konstantinopolo, Istanbulo. 

DVD. € 12,00 

Tamen ĝi moviĝas! 

Eseoj pri la Esperanto-movado. 
Red. M. Lipari kaj H. Tonkin. Dek du 
eseoj de dek aŭtoroj premiitaj en la 
Belartaj Konkursoj de UEA. 
UEA, 2015. 152p. 24cm. £10 f 50 

I Interlingvo inter lingvoj 

Prilingvaj eseoj. Red. M. Lipari 

I kaj H. Tonkin. Dek ses eseoj de dek 
du aŭtoroj premiitaj en la Belartaj 
Konkursoj de UEA. 

UEA, 2015. 271 p.24cm. €15 f 00 

Internada Kongresa 

Universitato 2015 

68-a sesio. Lillo, Francio, 25 jul. 
- 1 aŭg. 2015. Red. J. A. Vergara. 
Dek prelegoj de dek aŭtoroj. 
UEA, 2015. lllp. 30cm. £15 f 00 


De esperanta korpuso 

ĝis islanda lingvopolitiko 

36-a E-ologia Konferenco, 98-a UK, 
Rejkjaviko 2013. Red. C. Kiselman 
kaj J.A. Vergara. Kvin prelegoj. 

UEA, 2015. 78p. 30cm. £12 f 00. 





TRIONA RABATO POR SAMTEMPA MENDO DE MINIMUME TRI EKZEMPLEROJ DE LA SAMA TITOLO 

Kio estas demokratio? 80 
demandoj kaj respondoj. 

David Beetham kaj Kevin 
Boyle. Ilus. Plantu. Trad. 
Geoffrey Sutton. Facile 
komprenebla manlibro pri 
la esenco, celoj kaj praktika 
funkciado de demokratio. 
Rotterdam: UEA, 2000. 143p. 
21cm. €7,50. Triona rabato 
ekde tri ekzempleroj. 


HOMAJ 

RAJTOJ 



Homaj rajtoj: demandoj 
kaj respondoj. Leah Levin. 
Ilus. Plantu. Trad. Edmund 
Grimley Evans. Gvidlibro de 
Unesko por antaŭenigi kaj 
protekti homajn rajtojn. 
Rotterdam: UEA, 1998. 
140p. 21cm. €7,50. 

Triona rabato ekde tri 
ekzempleroj. 

Paĉjo, kio estas rasismo? 

Tahar Ben Jelloun. Trad. 
Armela Le Quint kaj Ĵak 
Le Puil. Dialogo inter patro 
kaj filino pri tikla temo. 
Rotterdam: UEA, 1999. 52p. 
19cm. €4,80. Triona rabato 
ekde tri ekzempleroj. 


naitoj 





Unuiĝintaj Nacioj: Venu 

kun mi! Nane Annan. 
Trad. Anna Lovvenstein. 
Porinfana prezento de nia 
bunta mondo kaj de la 
laboro de UN. Ilus. Zagreb: 
Izvori, 2001. 34p. 21cm. 
€7,80. Sesona rabato ekde 
tri ekz. 






